Elkarrizketa: Jaione Albeniz. (Ekialdeko dantzen irakaslea): Gizon ugarik praktikatzen dute sabel dantza - Euskonews\nElkarrizketa: Jaione Albeniz. (Ekialdeko dantzen irakaslea): Gizon ugarik praktikatzen dute sabel dantza\nHamasei urte inguru daramatza Jaionek ekialdeko dantzak irakasten herriz herri. Sabel dantza, Bollywoodeko dantzak, Ijito dantzak... Eta ekialdeko kultura eta folkloreak gipuzkoarra erakarri duen moduan, gaur egun estilo hauek probatzera animatzen diren pertsonak ugaritu doaz gurean. Hori dela eta, Euskonews Gaztean dantza horien nondik norakoak, beraien arteko desberdintasunak–eta ezagutu gura izan ditugu; horretarako, dantzak pasioz bizi dituen Jaioneren laguntza eduki dugu.\nEkialdeko dantzak egiten dituzu batez ere. Zer dauka estilo horrek bere sarean hainbeste pertsona harrapatzeko?\nTxikitatik datorkit estilo honekiko kuriositatea. Hain zuzen ere, telebistan ematen zituzten pelikulek – Ali Baba eta 40 lapurrak, esaterako–, nigan eragin zuten, daukaten estetikagatik, musikari dagokionez... Ziur gaur egun ikusiz gero ez zuketela eragin bera izango! (barre) Gainera, iruditzen zait bi aukera daudela estilo honi dagokionez; edo ikaragarri maite duzu, edo ez duzu bat ere gustuko. Baina apur bat erakartzen bazaitu, ezin zara bere atzaparretatik askatu!\nEgia da geroz eta jende gehiagok praktikatzen dituela ekialdeko dantzak, baina horren barruan ere estilo anitz daude. Sabel dantza pixkanaka sartu da gurean, eta orain modan dagoela esan genezake; Bollywoodeko dantzak aldiz, kolpe batez ari dira barneratzen, eta geroz eta sona handiagoa daukate. Bestaldetik, Ijito dantza ere badago, baina kosta egiten ari zaio gizarteratzea, eta ezezagunagoa da. Jaione, Ekialdeko dantzak egiten. Argazkia: Jaione Albenizek utzia.\nAipatutako dantzen eremuak zabalak dira, eta bizitza osoa pasa zenezake guztiak ikasteko! Lekuen arabera modu batean edo bestean dantzatzen dira. Esate baterako, sabel dantza Egiptotik dator, eta bertara joan nintzen teknika ikastera, baita Marokora ere hangoa ikastera eta Libanora eta Tunezera... Bidaiatuz estilo horietan sakontzea lortzen duzu, baina egia esan, nahi baino gutxiago bidaiatu dut orain arte!\nJoan gaitezen urratsez urrats, eta sabel dantzari buruz hitz egin dezagun aurrena. Zer eskaintzen dio praktikatzen duenari?\nGauza mordoa! Hasteko, kirola egiteko modu bikaina da, iletik oin puntetaraino mugitzen da gorputza, oso–osorik. Gainera, sabel dantzarekin geure gorputza mugitzen ikasten dugu, nahiko zurrunak baikara oro har mugimenduak egiterakoan; bularraldea, mokorrak, besoak, eskuak...\nDantzatzerakoan forma borobilak bilatzen dira diziplina horretan, eta aurrenekoz probatzerakoan konturatzen gara nahiko robotak garela, eta kostatu egiten zaigu. Teknika egokia eskuratzeko bakoitzak bere erritmoa dauka, batzuk lehenengo urtean hasten dira borobildutako mugimenduak egiten, besteak bigarrenean... denetarik dago!\nGainera, asko etortzen dira ikastaroetara erritmorik ez daukatela eta dantzarako ez dutela balio esanez. Egia da ez dela lehenengo egunetik menperatuko dugun diziplina, baina saiatu egin behar da, eta azkenean lortzen da teknika hobetzea. Eta zer esanik baldar xamar ikusiko dugu hasieran gure burua, baina, ongi pasatuko dugu, zalantzarik ez! Umorez hartu behar da, bai ala bai.\nForma borobilak aipatu dituzula eta, horregatik da dantza sentsuala, ezta?\nModu horretan mugitu eta gure gorputzaz gozatzerakoan sentsualitate puntu hori ematen digu bai. Gainera, gizarte honek urteetan esan digu maskulinotasunean dagoela edertasuna eta balore femeninoek ahultasuna adierazten dutela; guk buelta eman nahi diegu aurreiritzi horiei.\nEta zalantza barik, norberaren auto–estimua handitzen da dantza honen bitartez, gozatzeko geure gorputza den bezalakoa onartu behar baitugu, eta konturatzen gara aldakak edukitzea, esaterako, ez dela batere txarra.\nEstetikari dagokionez, ere deigarria da janzkera, ezta?\nFilmek bultzatu duten estetika da, hau da, bi piezatako jantziak, mendebaldeko moda dira. Eta horrelako arropak baino, niri pertsonalki, askoz ere gehiago gustatzen zait oihal mordoa soinean ditudala dantzatzea.\nAzken finean, kulturalki begiratu behar diogu dantzari, ezen gauzak konplikatu egiten baitira; Turkiara baldin bagoaz, adibidez, bi piezekin jantzita ikusiko ditugu emakumeak, baina hoteletan bakarrik. Egipton ?sabel dantzak sustraiak dituen herrialdea– emakume batek ez du jende aurrean dantzatuko, ez baldin bada profesionala, edo prostituta... Hoteletan ere turistentzako emanaldiak gehien bat, emakume errusiarrek eskaintzen dituzte, pentsa!\nBestalde, ez dugu gizonezkoen janzkera aipatu, eta hauek tunikekin dantzatzen dute normalean.\nBeraz, ez da soilik emakumeen dantza?\nEz! Gizon ugarik praktikatzen dute sabel dantza, eta Egipton egon nintzenean ikusi nuen irakasle asko eta asko gizonezkoak direla. Normalean, hauek beste energia batekin dantzatzen dute, nahiz eta gaur egun badauden emakumeon teknika baliatuz aritzen direnak eta baita janzteko orduan ere bi piezak erabiltzen dituztenak!\nHalere, berriro kultura kontuak aipatu behar ditugu. Orokorki, gizon egiptiar batek beste indar edo energia batekin dantzatzen du, baina emakumeen irakaslea bada, estilo femeninoago baliatuko du. Bollywoodeko dantzak. Argazkia: Jaione Albenizek utzia.\nBollywood dantzak ere irakasten dituzula eta, badu zerikusirik sabel dantzarekin?\nEgia esan ez. Ekialdeko dantzen barruan sartzen ditugu, eta antzekotasunak egon daitezke janzkera eta kolore biziei dagokienez, esaterako. Baina oinarrian ez daukate zerikusirik.\nBollywood, Indiako film industria da, eta oro har, pelikuletako koreografiak dira egiten ditugunak. Noski badaude Indiako dantza klasikoetatik datozen koreografiak ere, XX. mendeko 40. hamarkadako musika oinarri dutenak, esate baterako. Hauek ikasten jendeak hogei urte–eta igarotzen ditu, mugimendu txikiena ere behin eta berriz leundu behar baita; horren adibide garbiena eskuekin burutzen diren mugimenduak dira, askoz gehiago erabiltzen dira, mundrak deitzen diren keinuak ugari dira...\nBeste koreografia batzuk berriz, “azukre” hutsak dira, maite zaitut, ez zaitut maite, herri guztia koreografia egiten eta abar... Eta noski, gauza guztiak moduan, Bollywood ere modernizatu egin da eta funky dantza ikaragarri barneratu da musikan; baita Indiako folklore ezberdinak jasotzen dituzten koreografiak ere.\nEsan genezake, Bollywoodek denetarik hartzen duela bere baitan, eta saltsa pausuak sartzen dituen moduan, adibidez, koreografia batzuetan ekialdeko dantza ere baliatzen du, eta hor akaso zerikusia izan dezakete.\nDantzetan eskuen garrantzia handia dela diozu.\nBai, Bollywoodeko dantzen kasuan, atzamarren posizioak oso konkretuak direnez gero, asko zaindu behar dira, ezin baitira milimetro bat gorago edo beherago egon, adibidez. Ekialdeko dantzen kasuan aldiz, nahiko erlaxatuta daude eskuak eta energia guztia eskutatik irteteko posizioan egon behar dira, hau da, omoplatotik hatz puntaraino marra jarrai bat balego bezala. Bollywooden aldiz, eskumuturrean eten egiten da zuzena, eta gero eskuek mugimendu bakoitzarekin irudiak osatzen dituzte. Bai batean eta bai bestean jarrera egokia lortzea oso konplikatua da. Rajastaneko dantzak. Argazkia: Jaione Albenizek utzia.\nIjito dantzetara igaro gaitezen orain.\nNire gustukoena, baina zoritxarrez gutxien irakasten ditudanak!\nDiotenez, oinarria Rajastanen daukate; bertoko ijitoek bidaiatu behar izan zuten eta Afganistan, Egipto, Turkia, Errusia... izan zituzten jomuga. Hala, toki horietako dantza konkretuak ikusten dira Ijito dantzetan.\nEsan genezake, ijitoen beraien espirituz osatuta daudela; hau da, oso alaiak eta biziak dira dantzak, itzuli asko egiten dituzte, bularra oso goian mantentzen da... Eta niri horrelako saltsetan sartzea ikaragarri gustatzen zait!\nBa al dago dantza guzti hauek praktikatzeko adinik?\nEmaten ditudan eskoletan denetarik eduki dut, ekialdeko dantzetan esaterako, 9tik 73 urte arteko jendea aritu izan da, nahiz eta bataz bestekoa 30 urtean egon. Bollywood dantzetako ikastaroetan berriz, hasiera batean gazteak erakartzen dituen diziplina da batez ere, funkya dela eta, musika alaiagoa baita.\nIrudikatzen al duzu zure bizitza dantzarik gabe?\nGaraikidea ikasten hasi nintzenetik hogei bat urte daramatzat dantzatzea... Beraz, konplikatua! Jaione Albeniz (Azpeitia) Hogei urte zituenera arte Azpeitian bizi izan zen Jaione Albeniz, eta gero Donostiara joan zen Eusko Jaurlaritzaren antzerki eskolara, Antzertira ikastera, eta azken promozioko partaidea izan zen. Antzerkia, gorputz espresioa, Tai–chi, dantza... izan zituen ikasgai moduan, eta dantza betidanik gustatu izan zaionez, garaikidea ikasten hasi zen, harik eta sabel dantza deskubritu, probatu eta harrapatuta geratu zen arte. Urteekin bera hasi zen eskolak ematen, sabel dantza aurrena, eta ekialdeko dantzak orokorrean gero, ijito dantzak, Bollywood... Sebastopoleko titiriteroekin ere lan egiten du, antzerkia, dantza, klowna, eta abar landuz.\nElkarrizketa: Blanca Lopez de Juan Abad. (EI Gazte! Sariaren irabazlea): Euskarazko hitzik politena bilatzen gabiltza\nARANA, Julen / BEITIA, Asier / GARITANO, Imanol / REVILLA, Nahia / SAN MIGUEL, Libe / SAN TORCUATO, Amaia\nGaiak: Amets Arzallus ezagutzen\nGaiak: Heriotz zigorraz\nGaiak: Ibilaldiak Euskal Herritik (LIII): Pagoetan barrena


Landarbaso Rigara bidean | Landarbaso Abesbatza\nLandarbaso Abesbatza Rigara abiatuko da datorren uztailaren 9an, 8. Munduko Abesbatzen Olinpiadan parte hartzeko. Bertan bi sailetan hartuko du parte, Abesbatza Mistoetan hilaren 11an eta Musika Sakratua Akonpainamenduarekin hilaren 10ean. Abesbatza Mistoen Sailean eskainiko dituen obrak dira: ‘Ave Regina Caelorum’ Iker Gonzalez zumaiarrarena, bereziki lehiaketa honetarako idatzia Landarbasoren enkarguz, ‘Water Night’ Eric Whitacre amerikarrarena, ‘Pater Noster’ Vytautas Miskinis lituaniarrarena eta ‘Rit jau jabut’ Rihards Dubra konpositore letoniarrarena. Musika Sakratuaren sailean taldeak eskainiko dituenak dira “Confitemini Domino” Junkal Guerrerorena, pianoan Amaia Dorronsoro ariko delarik, Landarbasoren eskaeraz lehiaketarako bereziki idatzia, ‘Stetit Angelus’ Rihards Dubra letoniarrarena, eta ‘The Conversion of Saul’ Z. Randall Stroope eta ‘O Nata Lux’ del Guy Forbes musikari amerikarrenak.\nAipatu beharra dago Landarbaso Abesbatza 400 abesbatza baina gehiagoren artean hautatu dutela hilaren 10ean Gala Kontzertu batean abesteko Kanadako, Hegoafrikako eta Singapurreko beste hiru abesbatzekin batera. Mundu osoko ia 500 abesbatzek 30 kategoriatan parte hartuko duten Munduko Abesbatzen Olinpiada hauetan gainera, Landarbaso Abesbatza Hondarribiako Javi Busto konpositorearekin egongo da, izan ere, taile bat eskainiko baitu hilaren 12an Rigako Letoniako Etxean. Horrez gain taldeak 2014ko Europako Kultura Hiriburuan emango dituen egunak aprobetxatuko ditu beste tailer bat egiteko Janis Liepinsekin, letoniako Kamer Gazte Abesbatza ospetsuaren zuzendariarekin.\nLetoniara bidaiatu aurretik Landarbasok kontzertua eskainiko du Donibane Lohizunen Arin gizon abesbatzarekin batera. Era berean bidaiatik bueltan kontzertuak izango ditu Errenterian, Baionan eta Donostian, azken honetan Donostiako Musika Hamabostaldiaren Inaugurazio Egunean, horiek guztiak merezitako oporrak hartu baino lehen


Txabi Etxebarrieta eta euskal 68aren oihartzuna - Iratzar Fundazioa\n60ko hamarkadan hasiko da, batez ere, pizkunde kultural - politikoa. Hirugarren munduko liberazio mugimendu antikolonialen influentzia handia izango da Euskal Herrian, Tunez, Argel eta Kubarena, batez ere; eta Txileko kordoi industrialak, influentzia marxistakoak, Salvador Allenderen gobernupean daudenak ere.\nAzken finean, ezker berri bat sortzen ari da Euskal Herrian garaian, eta Benito del Valle, Txillardegi, Krutwig, Madariaga, Jose Antonio Etxebarrieta (Txabiren anaia), eta Txabi bera, besteak beste, Euskal Herriko errealitaterako modelo baten bila dabiltza. Batetik, sobietar batasunak utzitako literatura guztia (Lenin, Stalin…) eta errealitatea dago, iraultza txinatarra (Mao), Argeleko FLNren borroka anti-koloniala (Fanon), Ho Chi Minh vietnamdarra, Irlandan IRA, 1969an Italian Brigada Gorriak sortzen dira… Bestetik, 68ko Maiatza frantsesa eta Pragako udaberriak berebiziko garrantzia dute ere. Tartean, horiez gain, erreferentzia intelektual ugari: Andre Gorz, Camus, Sartre, Che… Katolizismo espainiarrak zipriztindutako herri batean, haize freskoa da guzti hau.\nTxabi Etxebarrieta mundu horretan jaiotzen da: ilusio berri baten mundua da. Ilusio berri hori kontziente da, ordea, borroka luzea izango dela, berak azpimarratzen duen bezala.\nHain zuzen, Etxebarrietaren biografia aztertzeaz gain, bere garaiko belaunaldiko kolektibo eta pertsonen ekarpen intelektualak eta humanoak aztertzen dira koaderno honetan, Etxebarrietaren figura azpimarratuz, baina ahaztu gabe ekarpen kolektiboez ari garela koadernoan zehar. On egin!\nKaiera eskuragarri duzue webgune honetan bertan formatu digitalean hemen, paperean nahi bazenu jarri gurekin kontaktuan\n* Oharra: testuan bi akats daude. Bata Jokin Gorostidiren garaiko adinari dagokiona, Txabik bezala 22 urte zituelarik. Bestela Burgosko auziaren inguruko zigorrei dagokiona, seiri bederatzi heriotza zigor ezarri zizkieten, hots, hauetatik hiruk heriotz zigor bikoitza izan zuten.


Oxinburu eraikina birgaitzeko obrak - - Aiaraldea.eus\nOxinburu eraikina birgaitzeko obrak\nArrankudiaga eta Zolloko Udala 2021-03-04 07:00\nArrankudiaga eta Zolloko udalak Oxinburuko eraikina, gizarte- eta kultura-erabilerarako birgaitzeko lanak egiten ari da.\nEraikin horrek gaur egun Arrankudiagako hainbat tokitan eskaintzen diren jarduerak bilduko ditu, eta egungo eskaintza soziokulturala handitzea ahalbidetuko du. Gaur egun, kultura- eta gizarte-jarduerak egiten dira alokatutako lokaletan, eskolako geletan, udaletxeko biltegian, kirol-instalazioetan eta esparru irekietan, hala nola plazetan eta kaleetan. Eraikin berri horrek ekimen horien zati handi bat hartu ahal izango du, bai eta eskaintza soziokulturala handitu ere.\nInstalazio berriak ikasgela/liburutegia/ordenagailu-gela, tailer, jarduera fisiko, sukalde, eszenatoki eta kontzertuetarako, antzerkirako, hitzaldietarako eta abarretarako auditorioa izango ditu. Beheko solairuan 3. adinekoen parte-hartzea sustatzeko eta belaunaldien arteko harremanak errazteko gune bat egongo da. Udalak sustatutako jarduerei zerbitzua emateaz gain, udalerriko kirol elkarte eta taldeen jarduerak sustatzeko balioko du.\nAurrekontua eta finantzaketa:\nObraren aurrekontua 1.317.981,80 eurokoa da; horietatik 617.981,80 euro funts propioetatik datoz, eta 700.000 euro Laboral Kutxarekin mailegu bat kontratatuz finantzatzen dira. Obrak Construcciones Artzamendi SA enpresak egingo ditu, gutxi gorabehera 8 hilabeteko egikaritze-epearekin.\nAipatutako aurrekontuari aurre egiteko, halaber, obrek bi diru-laguntza publiko izango dituzte. Alde batetik, Gorbeialde Landa Garapenerako Elkartearen lankidetzari esker, LEADER programaren barruan, Eusko Jaurlaritzako Landaren eta Itsasertzaren Garapeneko eta Europar politiketako Zuzendaritzak 200.000 euroko diru-laguntza eman du. Bestalde, eraikinak ur bero sanitarioa berotzeko instalazio geotermiko bat izango du. Horregatik, Bizkaiko Foru Aldundiko Iraunkortasuna eta Ingurune Naturala Zaintzeko Sailak 61.102,58 euro eman ditu, energia aurrezteko eta eraginkortasunez erabiltzeko neurriak sustatuz eta energia berriztagarriak sustatuz, klima-aldaketaren arloko jardueretarako diru-laguntzen deialdiaren barruan.\nOxinburu birgaitzeko lanak errealitate bihurtu dira Arrankudiagan, erakundeen arteko lankidetzari eta udalak obra horiek egiteko konpromiso sendoari esker.


Sei positibo gehiago zenbatu dituzte Zestoan | danbolin\nPositiboen kopuruak gora egiten jarraitzen du herrian. Osasun Sailak kaleratu berri dituen datuen arabera, atzo sei kasu gehiago atzeman zituzten Zestoan. Azken hamalau eguneko 100.000 biztanleko intzidentzia metatuen tasak 1.000 kasuko langa pasa zuen astelehenean eta atzo, 1155,62 kasura iritsi zen.\nEskualdean 34 kasu zenbatu ditu Osakidetzak. Orion atzeman dituzte gehienak, hamabost hain zuzen ere. Azken egunetako daturik txarrena da Oriokoa. Azpeitian bi kasu zenbatu dituzte, aste honetako zifrarik baxuena. Zumaian kasu metatuen kopuruak 500dik gorakoa izaten jarraitzen du eta lau kasu gehiago zenbatu zituzten han. Hiru herri horietan eremu gorrian jarraitzen dute eta Zestoan bezala, bertako ostalaritza guneak itxita daude. Aian ere eremu berean daude, positibo bat gehiagorekin.\nEgoera hobea dute Azkoitian, Zarautzen, Beizaman, Errezilen eta Getarian. Hiruna kasu zenbatu dituzte Azkoitian eta Zarautzen. Beizaman, Errezilen eta Getarian, berriz, ez dute positiborik atzeman.\nPrevious Article 217. Olmedo, eta gerraren zentzua\nNext Article 1.200 erabiltzaile izan zineten ostegunean danbolin.eus webgunea bisitatu zenutenak


erabili.eus/ Donostiako merkatari eta ostalarientzako webgunea\nHemen zaude: Sarrera » Sare-aldizkariak » Berri berriak » Donostiako merkatari eta ostalarientzako webgunea\n2007-07-12 / 08:30 / Donostiako Euskararen Udal Patronatua INTERNET\nMerkataritza eta ostalaritza arloen euskara beharrak asetzen lagundu nahi duen tresna berria sortu eta amaraunean jarri du Donostiako Euskararen Udal Patronatuak: www.merkatari.net.\nDonostiako merkataritza eta ostalaritzan eragiteko egitasmoa\nDonostiako Euskararen Udal Patronatuak, Eusko Jaurlaritzako Hizkuntza Politikarako Sailburuordetzaren laguntzarekin, merkataritzan eta ostalaritzan eragiteko zenbait ekimen jarri ditu abian azken hilabeteetan.\nHasteko ostalariei eta merkatariei eskaintzen dizkien zerbitzuen berri emateko asmoz, 5.000 esku orri banatu zituen hiriko sektoreko profesional guztien artean. Zerbitzu horiek euskara jakin ez edota euskara ondo menderatzen ez dutenei zuzenduta daude bereziki: errotuluak euskaraz jartzeko diru-laguntzak, jendaurreko testuen itzulpen eta zuzenketa dohainik...\nDonostiako Euskararen Udal Patronatuak merkatari eta ostalarientzat espreski sortu berri duen web-a da www.merkatari.net. Bertan, Euskararen Udal Patronatuak ematen dituen diru-laguntzen berri ematen da: euskara ikasteko ematen dituen diru-laguntzen gaineko informazioa, establezimenduetako kanpo errotulazioa euskaraz edo ele bietan jartzeko ematen dena...\nBestalde, Donostiako establezimenduetan euskarazko jendaurreko testu laburren presentzia areagotzeko asmoz, patronatuak zabalkunde soziala izango duten testu laburrak (errotuluak, ordutegi-txartelak, prezio-zerrendak, oharrak, esku orriak eta abar) itzuli, zuzendu edota zalantzak argitzeko zerbitzua ere eskaintzen du webgunean.\nHorrez gain, albiste buletina sortu da ostalari zein merkatarientzat interesgarri izan daitekeen edozein informazio emateko: prentsan argitaraturikoa, merkataritza eta ostalaritza elkarteek sortutakoa...\nBestelako informazio praktikoa ere aurki daiteke merkatari.net-en ikastaroei buruzko informazioa, hiztegiak on line erabiltzeko aukera, euskara lan esparruko idatzietan erabiltzeko Lanerako Idazkiak argitalpena, Donostiako euskaltegien zerrenda, Koldo Izagirre idazlearen Euskara Platerean izeneko atala, gastronomiarekin zerikusia duena, eta abar.\nBestalde, Donostiako Euskararen Udal Patronatuak merkataritza eta ostalaritzako langileentzako oinarrizko euskarazko ikastaroak antolatuko ditu irailetik aurrera. Oinarrizko ikastaro praktikoak izango dira eta bezeroei zerbitzua euskaraz eskaintzeko gaitasuna lortzea da helburua.\nIkastaro bakoitzak, bai merkatariei zuzendutakoak, bai ostalariei zuzendutakoak, 60 ordu iraungo ditu. Izena emateko epea zabaldu da dagoeneko eta interesatuek abuztuaren 10a baino lehen eman beharko dute izena Euskararen Udal Patronatuaren bulegoan, www.merkatari.net edo www.euskaraz.net webguneetan edota sektoreko elkarteren batean: Gipuzkoako Merkatarien federazioa, Dendass, Zaharrean-Centro Erdi, Auzoa eta Gipuzkoako Ostalarien Elkartea.\nIkastaro praktikoak izango dira eta ahozko komunikazioa eta ulermena landuko dira. Horretarako HABEK espresuki sortutako ikasmateriala erabiliko da: Dendaketan izeneko materiala merkataritza sektoreko ikasleentzat eta Ostalaritza izenekoa ostalaritzan ari direnentzat. Material hauetan, besteak beste, honakoa lantzen da: sektore hauetako oinarrizko hiztegia, agurrak, ohiko egoeren simulazioak, errotuluak...\nTaldeak eskariaren arabera antolatuko dira Donostiako hainbat euskaltegitan.\nIkastaroan izena ematen dutenek 50 euro ordaindu beharko dituzte. HABEk diruz lagundutako ikastaroak izateaz gain, Euskararen Udal Patronatuak ikastaro hauen kostuaren ia % 60a hartuko du bere gain. Horrekin batera, bertan erabiliko den materiala ere doan lortzeko aukera izango dute parte-hartzaileek asistentziaren % 85 gainditzen badute.\nOstalaritza eta merkataritzaren garrantzia euskararen erabileran\nDonostia da euskaldun kopuru gehien duen hiriburua. 60.000 donostiarrek ondo hitz egiten dute euskara, eta guztira, 110.000 lagunek ulertu egiten dute. Horien artean, gehienak 40 urte azpikoak dira. Kontuan izatekoa da gainera Donostiak ingurutik jasotzen duen euskaldun kopurua, Gipuzkoako hiriburu izanik, jarduera askotako erdigune baita.\nEgun Donostian 3.556 merkataritzako establezimendu irekita daude eta 1.499 ostalaritzakoak. Datu hauek agerian uzten dute sektore honen garrantzia hiriko ekonomi jardueran eta gizarte bizitzan. Gainera, dinamismo handiko sektorea da, saltokiak itxi ahala berriak irekitzen baitira.\nHau guztia kontuan hartuta, Euskararen Udal Patronatua ahalegin berezia egiten ari da sektore honetan euskararen presentzia eta erabilera gero eta handiagoa izan dadin.\n(DONOSTIAKO EUSKARAREN UDAL PATRONATUA)


Herrien Goierrik 400 urte Herrien Goierrik 400 urte - Goierriko Hitza\nEluska Ibarguren (Altzagako alkatea): “Bizia eta bizitasuna eman nahi diogu Altzagako herriari”\nNork\tAimar Maiz- Aza 4, 2015\nHogeita lau urteren ondoren, alkatea aldatu dute Altzagan. Eluska Ibargurenek (Ordizia, 1978) hartu du makila. Erretoretxea berritzen hasi dira, eta errepidea herri erditik desbideratu nahi dute. Bestetik, duela bi neguko euriteek eragindako lur mugimenduen arazoa ere...\nJon Luqui: “Urretxun ez ditugu enpresa asko eta nik ez dut lo-hiri bat nahi”\nNork\tAsier Zaldua- Urr 30, 2015\nZergatik erabaki zenuen alkategai aurkeztea? Ia 15 urtean EAJren Uri Buru Batzarreko lehendakaria izan naiz eta beste kargu batzuk ere izan ditut. Otsailean-edo alderdiko burua izanda, zaila egiten zitzaidan besteei horrenbeste kostatzen den pauso hori emateko...\nJoxan Etxabe: “Udala herritarrek egiten dute”\nNork\tAimar Maiz- Urr 29, 2015\nAurreko agintaldian herriko behar nagusiak atzeman eta zehaztu ondoren, proiektuei heltzea izango du Joxan Etxabek (Zaldibia, 1970) gidatu duen udalak egitekoa, bere bigarren agintaldian. Bigarren agintaldia duzu Zaldibiako alkatetzan. Baina EH Bilduren udal taldea berrituta. Bai....\nArantxa Ruiz de Larrinaga: “Harremanak lantzea eta herri dinamika dira lehentasunak”\nNork\tIñaki Gurrutxaga- Urr 28, 2015\nAri al zara ohitzen kargura? Hasieran kosta egin zitzaidan onartzea, ez baitzegoen pentsatuta ni zerrendaburu izatea. Hilabete batzuk pasatu dira jada, eta naturaltasun gehiagorekin hartzen dut orain. Talde batean ari gara lanean, eta udala herrigintza egiteko...\nJokin Garmendia: “Dena zaharberritu eta XXI. mendera iritsi nahi dugu Olaberrian”\nNork\tAimar Maiz- Urr 27, 2015\nBigarren agintaldia hasi duzu, Olaberriko alkatetzan. Bai. Goierrin ez gara asko alkatetzan jarraituko dugunak. Gure kasuan, OEO taldean hari berdina da azken urteetan, ia betitik. 2011n baino babes handiagoa jaso duzue, gainera, bototan. Bai. Herri taldeetan...\nORMAIZTEGI (herri antzerkia)


SAN FAUSTO ESTRENA SU MASTER SERIES | JAI ALAI WORLD TOUR | Orrialde Ofiziala :: Cesta Punta Zirkuito Internazionala\nBi lehiaketa geratzen dira aurtengo Jai Alai World Tour zirkuituak bere azken fasea erabakita izan dezan. Gehiena erabakita dagoen arren, badira pilotari batzu sailkapena eta baita postua ere definitzeke dutenak. Durango izango da beraientzat azkenaurreko aukera, batzuentzat azkena.\nDurango-ko Masterra oso maila onekoa izango da. Lehen finalaurrekoan A.Erkiaga- Ekhi eta Olha-Enbil neurtuko dira. ‘Gernika JA’ enpresako bikoteak sailkapena poltsikoan dauka jada baina postu onena lortu nahi dute eta irabazi beharra dute horretarako. Jai Alive-koen artean Olha aukera gabe dago azken fasera begira baina Durangon maila ona ematen du normalean. Horrekin Gotzon Enbil-eri lagundu nahiko dio zumaiarrarentzat ere zaila den helburua lortzen. Irabaztea nahitaezkoa da beraientzat.\nBigarrenean, Egiguren-I.Erkiaga / Olharan-Inza. Partidu handia eta aurrean gainera jokuan asko dutelarik. Giro ona espero da Ezkurdi frontoian Durangon San Fausto egunez zita garrantzitsua baita Zesta Puntako jaialdia.


Kooperatibei Lanbideko atea ixteko esku hartu du Confebaskek | Ekonomia | Berria\nKooperatibei Lanbideko atea ixteko esku hartu du Confebaskek\nPatronalak gutun bat bidali dio Eusko Legebiltzarrari eskaera zehatz batekin: kooperatibei Lanbiden lekua ote dagokien argitzeko LHKren laguntzaz, Kooperatiben legea eztabaidatzen hasi aurretik\nIñigo Uzin Mondragon taldeko presidentea, Maria Jesus San Jose Lan sailburua eta Rosa Lavin Erkideko presidentea. JAVIER ETXEZARRETA / EFE Tamaina handiagoan ikusi\nKooperatibentzat ez da uste bezain erraza izango Lanbideko administrazio kontseiluan sartzea. Kooperatibismoaren erreibindikazio historiko hori jasotzeko bidean da legegintzaldi honetan onartzekoa den kooperatiben lege berria, haren tramitean EH Bilduren zuzenketa bat aintzat hartu ondoren. Baina gauzak ez dira hain errazak, Confebask patronalak Lanbiden dituen bost eserlekuei eutsi nahi baitie Arrasatek ordezkatzen duen kooperatibismoaren aurrean. Kooperatibek eserleku bat eskuratuko lukete enplegu erakundean lege berriak islatuko balu proiektuak jasotako edukia, eta estreinakoz sartuko litzateke enplegu zerbitzu publikoan.\nLege proiektuak bide luzea eta korapilatsua egin ondoren, Kooperatiben Legea onartzeko abagunea egongo da urtea amaitu aurretik —uda aurretik egin nahi zuen Maria Jesus San Jose Lan sailburuak—, baina Eusko Legebiltzarreko presidente Bakartxo Tejeriak Confebasken eskaera zuzen eta ohiz kanpoko bat kontuan hartzen badu, legea berriro atzeratuko da. Horrela uste du EH Bilduk, eta horrela salatu zuen atzo, patronalaren saioari izena jarriz: «Esku hartze politiko onartezina da».\nBaina zer eskatu du Confebaskek? Bada, nolabaiteko epaile batek erabaki dezala EH Bilduren zuzenketa egokia (legezkoa?) den ala ez; alegia, LHK Lan Harremanen Kontseiluak erabaki dezala kooperatibei Lanbideko eserleku bat ote dagokien enpresa horiek ordezkatzen duten jarduera ekonomikoa eta enplegua kontuan hartuta. Eta aldagai hori argitu arte, lege proiektuaren tramitazioa bertan behera utz dadin nahi du. Eta zein izan da eskaera hori egiteko modua? Confebaskeko presidente Eduardo Zubiaurrek gutun bat igortzea Eusko Legebiltzarreko presidente Bakartxo Tejeriari.\nTejeriaren teilatuan dago pilota, beraz, eta ez du egoera erosoan utzi eskutitz horrek; gaur bertan EH Bilduk eskatuko dio patronalaren eskaera horri muzin egiteko; Kooperatiben Legearen batzorde parlamentarioan, koalizio abertzaleak esango dio gutuna itzul diezaiola Confebaski haren «jarrera onartezina» azalduz, eta gogoratuz «non dauden legeen erabakiguneak».\n«Oso larria da legebiltzarraren jarduera legegilean esku hartzea eta legebiltzarrari esatea nola bideratu behar duen lege proiektu bati buruzko eztabaida; Confebask ez da nor parlamentuari esateko zer-nolako legeak onartu behar dituen», salatu zuten atzo Leire Pinedo eta Larraitz Ugarte EH Bilduko legebiltzarkideek. Koalizio abertzaleak adierazi zuen kooperatibek lekua izan behar dutela Lanbiden. «Logikoa da; guztiok dakigu zer-nolako garrantzia duten kooperatibek herri honetan». Arabako, Bizkaiko eta Gipuzkoako BPG Barne Produktu Gordinaren %7 ordezkatzen dutela azpimarratu zuten, eta 55.000 langile baino gehiagok dihardutela kooperatibetan (35.000 bazkide); «guztiz arrazoizkoa da haiek ere Lanbideko administrazio kontseiluan egotea». Lanbideren mahaiak errealitate ekonomiko eta sozial osoa islatzea nahi du koalizio abertzaleak. «Jaurlaritzak berak ere ondo ikusten du aukera hori».\nJaurlaritzak ondo ikusi ala ez, Eusko Legebiltzarrak erantzun bat edo beste eman beharko dio Confebaski, eta hura ezagutu arte —gaur bertan izan daiteke— ezingo da baztertu Kooperatiben Legea berriro atzeratzea. «Ondo dakigu lobby ekonomikoak ohituta daudela botere politikoaren erabakiak bideratzen, eta euren boterea erabiltzen dutela, ezkutuan, alderdiak eta instituzioak estutzeko», esan zuen EH Bilduk; «baina Confebask harago joan da, inolako disimulurik gabe jo duelako Eusko Legebiltzarrera zer egin behar duen esateko, enpresen ordezkaritzaren monopolioa nahi duelako Lanbideko administrazio kontseiluan».\nEuskal kooperatibismoaren beste erreibindikazio ezagun bat orain urte eta erdi gauzatu zen. SPRI enpresa garapenerako euskal agentzian sartu zen. Iñigo Uzin Mondragon taldeko presidentea erakundeko administrazio kontseiluan eseri zen kooperatiben ordezkari gisa. Rosa Lavin Konfekoopeko eta Erkideko presidenteak «historikotzat» jo zuen mugarri hori, eta gogoratu zuen Lanbiden sartzeko eskaera zilegi dela. Euskadiko Kooperatiben Federazioko presidentearentzat, «Euskadiko errealitate sozioekonomikotik oso urrun dago» erakunde horretako ordezkari guztiak Confebaskek izendatzea; «ez da bidezkoa, eta baztertzailea da».\nLavinek nahiko luke lege berria urtea amaitu aurretik onartzea, adostasun nahikoa baitago talde politikoen artean; pentsatu zuen ere uda aurretik onartuko zela, San Jose sailburuak bezala. Edonola ere, kooperatibek ez dute atzerapen gehiagorik nahi, legegintzaldi amaiera gerturatzen ari baita. Besteak beste, enpresetan erabakiak hartzeko mekanismo azkarragoak eta malguagoak jasotzen ditu lege proiektuak. Orain dela 26 urte onartu zen azken Kooperatiben Legea.


Amaia Lujanbio: «MikroRNAri esker, tumoreak aurki ditzakegu odola aztertuz» | EIBZko liburutegia\nNafarroako Unibertsitatean biologia ikasi eta Madrilen egin zuen tesia, Manel Esteller ikertzaile prestigiotsuarekin; Scott Lowerekin dihardu orain, minbiziaren alorrean aditu handienetako batekin, New Yorken. Lujanbiok minbiziaz idatzi du berriki ‘Nature’-n.Amaia Lujanbio Goizueta (Goizueta, Nafarroa, 1982) New Yorkeko Memorial Sloan Kettering Cancer Centerren dihardu minbiziaren genetikan munduan den aditu handienetako baten alboan, Scott Lowerekin (Wisconsin, AEB, 1963). Lujanbiok minbiziaren sorreraren inguruko artikulu deigarri bat argitaratu berri du Nature aldizkarian: Minbiziaren mikrokosmosa. MikroRNA geneei erreparatzen die egileak. Biologoak dioenez, mikroRNA geneak oso baliagarriak izan daitezke luze gabe minbiziari modu hobean aurre egiteko. «Gene horiek ez dute proteinarik ematen, baina, aitzitik, beste gene askoren funtzio erregulatzailea dute», dio, eta, hain zuzen, gaitasun horrek eman die atentzioa minbiziari aurre egiteko bide berrien bila dabiltzanei. Terapia berritzaileak garatzeko bide bat urra daitekeela sinetsita dago Lujanbio, baina betiere terapia «osagarriak» lirateke.\nNola sortu zaizu Nature-n argitaratzeko aukera? Ikerketa luze baten ostean izan da?\nMikroRNA geneei buruz egin nuen tesia, Manel Estellerrekin (San Baudilio de Llobregat, Katalunia, 1968), Madrilgo CNIOn. Orain New Yorken nago, Scott Lowerekin, baina hemen ez nabil mikroRNA ikertzen, ez behintzat modu zuzenean. Hala ere, Nature-ko editoreak hots egin zigun, minbizia eta mikroRNA geneak lotuko zituen artikulu bat eskatuz. Artikulua ez da lotu inolako aurkikuntzarekin, garbi utzi nahi dut. Helburua mikroRNA geneen ikerkuntzan une honetan non gauden azaltzea da, eta bide horretatik nora iris gaitezkeen esatea.\nZer dira mikroRNA geneak, eta zergatik izan daitezke hain garrantzitsuak minbiziaren ikerkuntzan?\nNormalean, gene batek RNA ematen dizu, eta horrek, proteina. Hortaz, proteinak ematen dio gene bati bere funtzioa, geneak agindua duen funtzioa betarazten du. MikroRNA geneak, ordea, bereziak dira, neurriarengatik (oso-oso txikiak dira) eta ez dutelako proteinarik ematen. RNA txiki bat baino ez dute ematen, eta horregatik esaten diegu mikroRNA. Kontua da mikroRNA horiek beste geneen RNA erregulatzen dutela, eta, hala, beste gene askoren funtzioa erregulatzeko gai dira.\nZer bide edo zer aukera zabaltzen ditu horrek minbiziaren ikerkuntzan?\nBatetik, gorputz batean minbiziak alteratutako genean aurki ditzakegu. MikroRNA geneak ere alteraturik egongo dira, hortaz. Kontua da 30.000 gene inguru daudela giza organismoan, ikerketarako hautagai ugari alegia eta, aitzitik, mikroRNA geneak mila inguru baino ez dira; beraz, kopuruari begiratuta, errazagoa izan daiteke mikroRNA geneak ikertzea jomuga terapeutikoen bila. Esperantza da mikroRNA aztertuz modu azkarragoan lortzea beste geneen azterketak emango ligukeen informazio bera.\nDiagnostiko batera iristeko beste bide bat (azkarragoa) eskain dezakete orduan mikroRNA geneek?\nBai, hori da. Minbiziaren arloan lehenengo gauza da detekzio goiztiarra egitea, hau da, ahalik eta azkarren diagnostikatzea. Horretan oso lagungarri izan daitezke mikroRNA geneak. Zergatik? Hain txikiak direnez, tumoretik odolera iragaten dira alteratutako mikroRNAk, eta, hortaz, odol azterketa bat egin da mikroRNA gene jakin bat azaltzen bada, horrek esango digu tumore bat dagoela organismoan. Ohiko geneek ez duten abantaila hori badute mikroRNA geneek.\nDiagnostikoaz gain, minbiziari aurre egiteko prozesuan beste pausoren batean eragin dezakete?\nMinbizi mota asko daude, eta, sarritan, arazoa da tumore desberdin asko daudenez, tratamendu desberdinak egin behar direla, eta horiek nola egin erabaki behar dela. Horretan ere oso lagungarriak dira mikroRNAk, haien azterketak esaten baitute nahiko zehatz zer minbizi mota den eta, ondorioz, zer-nolako tratamendua behar den.\nAurrerantzean mikroRNA geneek uste baino betekizun garrantzitsuagoa izan dezakete orduan?\nOrain arte egin diren azterketa genetikoen osagarria da mikroRNA geneen azterketa. Ez da beste azterketa genetikoak baino garrantzitsuagoa, baina mikroRNA geneen azterketa ere garrantzitsua da. Botika batek gene batean edo bestean eragin dezake, hura erregulatuz, baina mikroRNA gene bakar batek beste ehun bat generen funtzioa erregulatzen du aldi berean; hor dago gakoa, molekula bakar batekin gene askotan eragin daitekeela. Dena den, mikroRNA geneak ez dira soluzio bakarra minbiziari aurre egiteko. Gaitz horri ezin zaio irtenbide bakar batekin aurre egin; konplexuagoa da hau.\nMinbiziaren diagnostikoa eta pronostikoa egiteko balio dutela esan duzu. Terapia berriak asmatzeko ere balio dezakete mikroRNA geneak?\nTratamendu gisa ere badute zeresanik. Esperimentuak oso aurreraturik daude arratoietan. Adibidez, gibeleko mikroRNA oso altu jartzen da hepatitisa dagoenean, eta ikertzaileek lortu dute anti-mikroRNA sortzea. Molekula horiek alteratutakoekin elkartzen dira organismoan, eta deuseztatu egiten dute haien funtzioa. Hala, hepatitisak hobera egiten du, eta, gainera, arrisku txikiagoa dago gibeleko minbizia sortzeko. Txinpantzeetan ere egin dira halako esperimentuak; beraz, aurrera doaz terapia potentzial horiek. AEBetan eta Alemanian proba klinikoetan hasi dira jadanik.\nMedikuntza pertsonalizatua dago azterketa horien guztien atzean. Maiz esan dute ikertzaile aurreratuenek, besteak beste, diharduzun laborategiko buru Scott Lowek berak, medikuntza pertsonalizatuak terapia eraginkorragoak ekarriko dituela. Baina ez al dago oraindik urrun medikuntza hori?\nTeknologia asko garatzen ari dira, asko merkatzen ari dira sekuentziatzaileak. Orain dela hamar urte giza genoma deskodetzeko izugarrizko ahalegina behar izan zen, eta orain mila dolarren truke egun batean duzu deskodetua. Hori aurrerakada handia da medikuntza pertsonalizatua egin dadin. Ez dut urrun ikusten: hiru-lau urtera gauzak oso desberdinak izango dira. Sekuentziatzaileak egongo dira ospitaleetan, eta tumore baten zelulak sartuko dituzte han, zein mutazio dituen jakiteko eta, beraz, zein botika mota behar diren jakiteko.\nGibeleko minbiziaren genetika ikertzen ari zara New Yorkeko Memorial Sloan Kettering Cancer Centerren orain. Ikerlari euskaldunen patua al da atzerrian ikertu beharra?\nBeharbada, bai. Ni beste hiru urtean behintzat hemen izango naiz. Orain gauzak hobeto daude guretzat atzerrian, eta kanpoan gaudenok hori esatea garrantzitsua da, agintariak kontura daitezen egoera hau ez dela ona ikerketarako.\nKategoria Berria egunkaria, Zientzia, etiketak 2012, Amaia Lujanbio, Berria, MikroRNA geneak, Minbizia, Xabier Martin, Zientzia by liburutegia. Gorde lotura.


Argiak itzali eta elektriken gehiegikerien kontrako borroka piztutzeko deia egin du EH Bilduk : Antxetamedia\nArgiak itzali eta elektriken gehiegikerien kontrako borroka piztutzeko deia egin du EH Bilduk (2021-10-07 13:47:33)\nArgiak itzali eta elektriken gehiegikerien kontrako borroka piztutzeko deia egin du EH Bilduk\nEspainiar Estatuko argindarraren prezioak marka historiko guztiak enegarren aldiz birrindu, eta urriak 7 dituen honetan KW 300 euroen muga gainditu duen egunean, "Deskonektatu elektriketatik!" lelopean, Herri Katalanetan, Galizan eta Hego Euskal Herri osoan, itzalaldi masibo eta kazola-jotze herrikoia egiteko deialdia luzatu dute hainbat eragilek ostirala hontarako. Behe Bidasoa eskualdean, EH Bildu eta Abotsanitz udal taldeek izan ezik, Txingudiko Pentsiodunen Mugimendua, Erletxea eta Stop Kaleratzeak plataformak ere bat egin dute ekintza sinbolikoarekin.\nUrriaren 8an, 22:00etatik 22:30era argindarraren prezioaren etengabeko gorakadaren aurka eta oligopolio elektrikoen iruzurrari erantzuteko, subiranotasun ezaren aurka kexu dira.\nIrungo Udalaren borondate eza\nIrunen, iaz 300 famili inguruk jaso zuten Gizarte Zerbitzuetako Laguntza Berezia, argindarra edota gas-horniduraren ordainketari aurre egin ahal izateko. Baina egungo prezioetan, egoera lazgarrienetan diren herritarrei ez ezik, etxe guztien patrikak estutzen ditu argindarraren prezioak.\nHorregatik ere, EH Bilduk mozio bat aurkeztu zuen joan den iraileko udalbatzan, baina PSE-Elgarrekin Ahal Dugu udal gobernu koalizioak atzera bota zuen. Irundar oro hunkitzen dituen afera honekin, borondate eskaxa leporatu dio EH Bilduk gobernuari.\nGure eskualdean ere, "zure etxeko edota lokaleko argiak itzaliz, eta zure leihotik edo balkoitik kazola-jotzean parte hartzeko" deia luzatu du EH Bilduk. Bidebatez, deskonektatu.eus weborrian sartu eta manifestuari atxikimendua emateko aukera duzue.\nJokin Melidarekin, Irungo EH Bilduko bozeramailearekin hitz egin dugu.


One Canada Square, Ingalaterrako Londres hirian dagoen bulego etxe orratz bat da. Guztira 235 metro eta 50 solairu dauzka eta 1991ean amaitu zuten eraikitzen. César Pelli arkitekto argentinarrak diseinatu zuen.\nOne Canada Square, Ingalaterrako Londres hirian dagoen bulego etxe orratz bat da. Guztira 235 metro eta 50 solairu dauzka eta 1991ean amaitu zuten eraikitzen. César Pelli arkitekto argentinarrak diseinatu zuen. (eu)\n1 Canada Square (eu)\nOne Canada Square (eu)\ndbr:One Canada Square\nwikidata:One Canada Square\ndbpedia-cs:One Canada Square\ndbpedia-de:One Canada Square\ndbpedia-es:One Canada Square\ndbpedia-fr:One Canada Square\ndbpedia-id:One Canada Square\ndbpedia-it:One Canada Square\ndbpedia-ja:One Canada Square\ndbpedia-ko:One Canada Square\ndbpedia-nl:One Canada Square\ndbpedia-pl:One Canada Square\ndbpedia-pt:One Canada Square\ndbpedia-wikidata:One Canada Square


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Mantentze-lanen eta kalitatearen prozesuak eta kudeaketa (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Mantentze-lanen eta kalitatearen prozesuak eta kudeaketa (Modulua)\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Mantentze-lan elektromekanikoa (Heziketa Zikloa). Erdi maila Mantentze-lanen eta kalitatearen prozesuak eta kudeaketa (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Sistema automatizatuak (Modulua) Guztiak ikusi ... gutxiago ...


«Dantza asko egiten duten herriak? Aia, Altzo, Abaltzisketa...» | El Diario Vasco\nCulturas«Dantza asko egiten duten herriak? Aia, Altzo, Abaltzisketa...»\n«Dantza asko egiten duten herriak? Aia, Altzo, Abaltzisketa...»\nXabi Solano bi proiekturekin dabil buru-belarri, 'Inpernuko' ikuskizuna eta Esne Beltza taldea / Michelena\nGaur Donostiako Victoria Eugenian eskainiko du bere 'Inpernuko' ikuskizuna, musika, antzerkia eta dantza batzen dituena\nFÉLIX IBARGUTXIDonostia Domingo, 30 diciembre 2018, 11:51\nOrain urtebete hasi ziren Xabi Solanoren (Hernani, 1978) 'Inpernuko' ikuskizunaren emanaldiak saioak. Andoaingo Basteron izan zen lehenengoa, eta bi falta dira, gaur bertan, hilak 30, Donostiako Victoria Eugenian egingo dena eta Bilboko Arriagakoa, martxoan izango dena. «Victoria Eugenia eta Arriaga oso antzoki esanguratsuak dira, eta bukaera biribila eman nahi diogu proiektuari», esan du trikitilariak.\n- Zer da ikuskizun gau?\n- 2009an diskoa atera nuen, 'Esne zopak', trikitixari omenaldi egin nahian-edo. Trikitilari mitiko zenbaitekin elkartu eta gero izan zen. Beren istorioak kontatu zizkidaten Epelarrek, Lajak, Landakandak... Ni trikitixa-irakasle naiz eta pena ematen zidan ikusteak nire ikasleek ez zekitela nor eta zer ziren lehengo trikitijole horiek.\n- Betikoa: transmisioak huts egin du, neurri batean behintzat.\n- Horixe. Gero jendeak tankera horretako beste disko bat egiteko eskatu zidan, eta hasi nintzen, baina segituan konturatu nintzen horko letrak-eta gauza pertsonalagoak zirela, eta 'Ereñotzu' ipini nion izenburu. Bi disko horiek daude oraingo zuzeneko ikuskizun honen oinarrian. Miren Gojenola aktorearengana jo nuen ikuskizunaren egitura erabakitzeko. Azken batean zera da, antzerkia, musika eta dantzaren arteko uztarketa. Mikel Laskurain eta Ana Elordi aktoreak ariko dira aktore lanean, Edu Muruamendiaraz eta Uxue Urruzolak dantza egingo dute; eta musikariak, berriz, nire arreba Kristina Solano eta biok, Aritz Beristain baterian, Txus Aranburu teklatuan, Arkaitz Miner mandolina eta gitarra akustikoarekin, eta DZ dj-a.\n- Lehengo aire batzuk ere entzungo dira Victoria Eugenian?\n- Ez, nire abestiak izango dira, nire ibilbideko aro desberdin batzuetakoak. Ikuskizunean zehar kontatuko ditut Laja eta Landakandaren pasadizo batzuk, eta aktoreek ere Laja eta Landakandarena egingo dute.\n- Miren Gojenolak emango zion ikuskizunari narrazio kutsua, ezta? Kontaidazu agertuko den pasadizo horietakoren bat.\n- Badago pasarte bat oso polita iruditzen zaidana. Kontatuko dugu nola garai batean ez zuten uzten agarratuan dantzan egiten. Guardia zibilak joaten ziren erromeriak zaintzera, eta norbait dantza agarratuan topatu ezkero, isuna edo kartzela etorriko zitzaion. Jende helduak badaki horren berri, gaina gazteak harritu egiten dira.\n- Bai, lehengo trikitilariek kontu harrigarriak kontatuko zituzten.\n- Bai, adibidez, garai batean Donostiako Konstituzio Plazan jotzen ari ziren batean, norbaitek pasodoblea eskatu eta trikitilariak lotsatu. Bazekietn horrelakoak jotzen, baina lotsa ematen zien. Orduan Landakandak Lajari: «Hi, lotsak alde batera eta jo ezak pasodoblea!»\n- Zuek trikitilariok beti izaten duzue zer kontatua zeuen musika-tresnari buruz... Zenbat dituzu, hiru-lau?\n- Gehiago ere baditut. Kontzertuetan beti hiru edo lau erabiltzen ditut, ze azkenean trikitixa beti gelditzen da motz tonu aldetik, eta tonuz aldatu nahi izanez gero beste trikitixa bat hartzea duzu onena. Harmonikarekin gauza bera gertatzen da, jotzaileek harmonika ezberdin batzuk edukitzen dituzte, bakoitza bere tonalitatea daukana. Esne Beltzarekin hiru eramaten ditut, Fermin Muguruzarekin ari naizenean ere hiru, eta kasu honetan, Inpernuko-n, lau. Baina ez dut eramaten nire kuttunena, Zero Sette Antico bat. Serieko lehenengoetakoa izan zen, uste dut 2 zenbakia daramala. Erosi nuen hamabi urte nituela, txapelketetan nenbilen garaian.\n- Zero Sette markakoa izanik, Italian egina izango da.\n- Bai. Orain Italian egiten dira denak. Garai batean egon zen fabrika bat Donostiako Egia auzoan, 'Larrinaga-Guerrini' eta 'Larrinaga' marketako trikitixak egiten zituena. 'Larrinaga-Guerrini' markakoak hemengo Stradivarius dira, oso onak, baina jotzeko deserosoak. Horrelako bat erosi nahi izatekotan oso-oso garesti saltzen dira.\n- Orain ba al daukazu 'Larrinaga-Guerrini' markakorik?\n- Eduki izan dut, baina orain ez. Nahiago dut jotzeko moduko soinuak eduki.\n- Zergatik ipini zenion 'Ereñotzu' izenburua disko hari, batik bat bailara hartako trikiti giroa ezagutu zenuelako?\n- Bai, baina niri aitak esan zidanean trikitixa nahi al nuen ikasi, artean ez nekien zer zen ere, zeren Ereñotzun akordeoia jotzen zen beti. Nire arrebak ere akordeoia ikasten zuen Imanol Kamiorekin. Hernanin beste toki batzuetan ere egiten ziren erromeriak: Oialumen, Txilibita baserrian, Tilosetan... Aitak behin Aia San Pedrora eraman ninduen, Aristerratzura, eta kasualitatez, igande hartan Laja eta Landakanda jotzen ari ziren. Nik zortzi-bederatzi urte edukiko nituen, eta asko gustatu zitzaidan kaxa txiki hori, soinu txikia.\n- Zuen aita zalea zen, beraz.\n- Bai, zeren Ereñotzun bazuen lagun bat soinu txikia zeukana, baina oso gutxi zekien jotzen, bi pieza besterik ez zekien, nola edo hala, eta bi haiekin ibiltzen zen atzera eta aurrera. Nire aitak buruan sartuta zeukan, nik uste, bere umeren batek ikasi behar zuela soinu txikia jo-tzen.\n- Zure arreba Kristinak jarraitzen al du jotzen?\n- Bai! Trikitixa-irakasle ere bada, Urnietan. Jendaurreko saioak utzita zeuzkan, baina berriro nirekin hasi da Inpernuko saiotan. Niretzat Kristorena da proiektu honetan bi anaia-arrebak jardutea.\n- Zein izan dira zugan zirrara berezia eragin duten trikitilariak?\n- Bat, Azkonobieta, nire lehenbiziko irakaslea izan zena. Oriokoa da, oso kuttuna dut. Eta gero, nola ez, Kepa Junkera eta Joseba Tapia. 1988an hasi nintzen ni trikitixa ikasten, eta orduan txapelketak zeuden, eta Joseba eta Kepa lehian. Sakabi ere asko gustatzen zait,eta Imuntzo…\n- Beti esan ohi da jendeak gutxi egiten duela dantza. Zuk zenbait tokitan beharbada lortuko zenuen benetan dantzaraztea.\n- Urte asko daramakit herririk herri jotzen eta badakit zein diren toki dantzazaleenak, gutxi gorabehera. Aia inguru hori oso zalea da, Altzo eta Abaltzisketa ere bai… Abaltzisketan joko nuen nik nire bizi guztiko fandangorik luzeena, jendeak hala eskatuta. Lehia gertatu zen, ea zein nekatzen zen lehenago, dantzaria edo trikitilaria… Eta orain Esne Beltzarekin herri horretara joaten garenean ere, beti jartzen dut zatitxo bat trikitixa hutsekoa, omenaldi moduan. Harrigarria da.\nARANATARRAK, 100 URTEZ FERIANTE 'Spider-Man: Un nuevo universo': Por fin Sony, por fin


Alardealdia maiatzaren 31ra aurreratzen da – Irungo Alardea | Alarde de Irun\nAurtengo San Martzialeko Alardea 45.420 euro balioko du\n2015(e)ko Maiatzaak 11\nBisita gidatua Olaberriako muga historikoetan zehar\n2015(e)ko Maiatzaak 20\nUrdanibia plaza berreskuratzen da berriztapen lanak bukatu ondoren. Kalejira eta txu-txu trena egongo dira Ficobako herri bazkarira hurbiltzeko\nSegway, zalditxoan ibilaldiak, paintball laserra edota kirol jarduera ezberdinak, arratsaldean erakustazokan antolatutakoaren artean\nLa Junta de Mandos del Alarde de San Marcial de Irun presenta el Alardealdia de 2015.\nDatorren maitzaren 31an, XVII. aldiz egingo da Alardealdia, urteekin San Pedro eta San Martzial jaien atari bihurtu dena. Gogorarazi nahi dugu gainera jai honetan biltzen den diru guztia San Martzial Alardea finantzatzeko erabiltzen dela.\n“Hurrengo asteburuan Bioterra azoka ospatzen da Ficoban, beraz aurtengo Alardealdia maiatzaren 31ra aurreratzea nahiago izan dugu, herri bazkarirako erakustazoka izateko”, dio Iñaki Arzuagak, Uranzu Konpainiako kapitaina eta antolakuntzaren arduradunetako bat.\n5 eta 12 urte bitarteko haurrei ibilbidea atseginagoa bihurtzeko asmoz sorturiko “Bidelagun”pasaporteari eutsiko zaio aurten ere. Gune bakoitzean galdera bati erantzun beharko diote eta zigilua jarriko dien pertsona bilatu. Pasaportea galdera zuzen guztiekin entregatzen dutenen artean iPod bat zozketatuko da. Bidea hasi baino lehen Ama Xantalen kale inguruan jaso ahalko dute txartela, eta Urdanibia plazan entregatu beharko dute zozketan parte hartzeko. Zozketa bazkaria bukatutakoan egingo da (irabazlea bazkarian ez balego, Alardearen Batzordeak berarekin jarriko da harremanetan ondorengo egunetan).\nOhiko ibilbidea berreskuratzen da\nUrdanibia plazako berriztapen lanak bukatuta ohiko ibilbidea berreskuratzen da. Irteera 9.00etan emango da Santa Elena kaletik. Arbes barrena Blaia Ibilbidera zuzenduko gara Aldabe baserri ingurura igotzeko. Hemendik Meakara jaitsiko da eta Ibarrola Ibilbidetik (Ibarla) Ibarburura joango gara, Larreaundiraino iristeko. Virgen Milagrosa kalea hartu eta Urdanibia plazara joango gara, iaz Alardealdia derrigorrez Santiagoko Euskal Jai pilotalekutik pasa eta gero. Aurten Mikel Garikoitz Errezolak moztuko du irteerako xingola, bere garaian Alardealdiaren abestia konposatu zutenen omenez, ibilbideko guneetan zehar entzungo dena.\nIbilbidean, trikitilari, txistulari, dantzari, abesbatza eta txaranga talde batek girotuko ditu parte-hartzaileak. Urtero bezala, interesatu guztiek txu-txu trenean egin ahal izango dute ibilbidea. Trena Ama Xantalen kale ingurutik irtengo da eta goiz osoan ibiliko da. Txikientzat gaztelu puzgarriak eta jolasak izango dira Larreaundi aldean. Haurren gunean margoketa eta makillaje tailerrak izango dira eta monitore espezializatu talde batek prestatuko ditu txikienentzako jokoak. Zalditxoan ibiltzeko aukera ere egongo da. Goiz osoan zehar txaranga batek eta Alardeko pertsonaiak irudikatzen dituzten erraldoi eta buruhandi konpartsa batek Larreaundi eta Urdanibia plaza inguruko tartea girotuko dute. 25.000 triptiko argitaratu eta Irungo etxeetatik banatzen hasi dira. Bertan aurtengo Alardealdiari buruzko datu praktikoak aurki daitezke: ibilbidea, gune ezberdinen kokapena, Ficoban antolatutako jarduerak, etabar.\nIbilbideko eremu guztietan izango dira guneak. Postuak ere jarriko dira txistor, solomo eta tortilla-pintxoak, taloak eta edari-mota oro dastatzeko.\nAurten pintxo dastaketa berriro ere Urdanibia plazan izango da. Dastaketa honetan hiriko dozena bat elkarte gastronomikok parte hartuko dute eta euro batean erosi ahal izango da pintxo bakoitza. Pintxo-dastaketa hau 11.15etan hasiko da eta jakiak amaitu arte iraungo du.\nIbilbidean zehar eta gune desberdinetan Alardearekin zerikusia duten artikuluak salduko dira. Baloiak, eskumuturrekoak, pontxoak, linternak edota Irungo eta Alardeko armarria duten banderak erosteko aukera egongo da. Gogoan hartzekoa da, bestalde, Alardealdiaren antolakuntzan 500dik gora lagunek parte hartuko dutela.\n“Pertsona asko dira urte osoan zehar hilabete asko ematen dituztenak lanean bai zuzenki bai zeharka festa hau aurrera atera dadin. Bereziki eskertu nahi genieke urte osoan zehar ordu asko direlako Alardealdiaren antolakuntzari eskainiak”, adierazi du Rosa Marcosek, Pagokiko presidentea, Alardealdiaren lan taldeko kidea.\nHerri bazkaria Ficoban izango da berriro ere, 14.30tik aurrera. 13.30tan kalejira bat Urdanibia plaza ingurutik Ficobarantz aterako da. Txu-txu trenak ere Urdanibia erakustazokarekin lotuko du. Helduentzako menua ez ezik, iazko prezioa mantendu eta 20 eurotan salgai egongo dena, aurten ere haurrentzako menua jarriko da (14 urtetaraino), 10 eurotan.\n“Antolakuntzaren apustu bat da familiak erakustazokara hurbildu eta festaz gozatzen jarraitzeko”, dio Arzuagak.\nCERRAJERÍA IRÚN (Hondarribia kalea, 3 Behea)\nCAFÉ CENTRAL (Miguel de Astigar kalea, 1)\nEGUZKI BAR (Cipriano Larrañaga kalea, 4-6)\nFicoba bereziki gazteei zuzendutako jarduera egitarau baten ardatza izango da. 17.15etan erakustazokan bertan musika saio bat hasiko da. Goizean Larreaundiko atsedenlekuan kokatutako txikitxoentzako gunea Ficobara mugituko da ere 17.00etatik aurrera, esku-tailerrekin, gaztelu puzgarriekin eta zalditxoan txangoak egiteko aukerarekin. Segway bat probatzeko aukera ere izango da. 18.00etan txokolatada egongo da eta 19.00etan pizza eta gozokiak banatuko dira. Aurten, nobedade bezala, hainbat kirol jarduera ezberdin egiteko aukera eta paintball laserra egongo dira, baita ere 17.00etatik aurrera.\nGiroa alaitu eta San Juan plaza ingurutik herri bazkarira joan ez baina erakustazokara hurbildu nahi direnak mugitzeko 16.45etan kalejira bat aterako da San Juan plazatik, txaranga, dantza talde eta erraldoi eta buruhandiekin, festa giroan Ficobara jeitsiz. Txu-txu trenak San Juan eta Ficoba lotuko ditu doan arratsalde osoan zehar, 17.00etatik aurrera, irteera garai bateko Bixeratik abiatuta.\nGogoratu behar da ere Ficobako aparkalekua doakoa dela 8.00etatik 22.00etara.\n“Jende osoa bertaratzera animatu nahi dugu, ondo pasa eta Alardearen antolakuntzan laguntzera. Alardealdiarena gure finantzaketaren euskarri garrantzitsuenetariko bat dela gogoratu egin behar dugu”, adierazi du Marcosek.


Henri Breuil - Wikipedia, entziklopedia askea.\nMortain, 1877ko otsailaren 28a\nL'Isle-Adam, 1961eko abuztuaren 14a (84 urte)\nantropologoa, arkeologoa, espeleologoa, prehistorialaria, katedraduna, apaiz katolikoa eta paleontologoa\nCollège de France (1929 - 1947)\nAlfontso X.a Jakitunaren Ordenako Gurutze Handia (1954)\nHenri Breuil (Mortain, Frantzia, 1877ko otsailaren 28a - L'Isle-Adam, Frantzia, 1961eko abuztuaren 14a) arkeologoa izan zen. Historiaurreko etnografiako irakasle izan zen Collège de France ikastetxean. Metodologia- eta kronologia-arazoak ebazten jardun zuen. Paleolitoko artearen ikerketan espezializatu zen, eta Frantzia, Espainia eta Hegoafrikako haitzuloetako margolanak aztertu zituen. Zenbait lan: L'Afrique préhistorique (1933), Les Hommes de la pierre ancienne (1951).\nWikimedia Commonsen badira fitxategi gehiago, gai hau dutenak: Henri Breuil\nBNF: 12299444j (data)\nOpen Library: OL139774A


Euskarazko jolasak lantzeko ikastaroa - Oñati - Goiena.eus\nEuskarazko jolasak lantzeko ikastaroa\nMireia Bikuña 2007-10-19 19:37\nSeme-alabekin euskaraz jolasean izeneko ikastaroa, Ana Carpintero pedagogoak emango du; azaroko lau zapatuetan burutuko da; eta, bi eta zortzi urte arteko seme-alabak dituzten gurasoendako da. Izenematea, urriaren 26an bukatuko da.\nOrain bi urte egin zuten Seme-alabekin euskaraz jolasean izeneko orain azkeneko ikastaroa. Hala, azaroan egingo dutena hirugarrena izango da. Ikastetxeetako ikasleen bitartez zabaldu du Euskara Zerbitzuak ikastaroaren inguruko informazio orria. Bertan zehazten dira ikastaroaren ezaugarriak eta izenematea egiteko pausoak. Izena emateko epea urriaren 26an bukatuko da.\nIkastaro horren helburu nagusia guraso eta seme-alaben artean euskaraz jolas egiteko bitartekoak eskaintzea da. Euskara Zerbitzuak antolatutako ikastaroa gaztelekuan eskainiko da, azaroko lau zapatuetan, 3an, 10ean, 17an eta 24an, goizeko hamarretatik hamabietara. Irakaslea Ana Carpintero pedagogoa izango da.\nIkastaroaren lehenengo hiru saioetara gurasoak bakarrik joango dira, eta azkeneko saioan seme-alabek eta gurasoek elkarrekin jolastuko dute. Seme-alabekin euskaraz jolasean ikastaroa 2 eta 8 urte arteko seme-alabak dituzten aita-amei zuzenduta dago.


Aitziber Plazaolaren aurkako akusazioa erretiratu du fiskalak - Bergara - Goiena.eus\nAitziber Plazaolaren aurkako akusazioa erretiratu du fiskalak\nJon Berezibar 2014-12-16 12:47\nEspainiako Auzitegi Nazionalean gazte independentisten aurkako auzian Plazaola Xibo eta beste 11 auzipeturi akusazioa erretiratu die fiskalak. Zenbait hedabideren arabera, irailaren 22an hasi zen epaiketaren ahozko fasea bihar, eguaztena, amai liteke. Espainiako Poliziak atxiloturiko auzipetu guztiek salatu dituzte torturak, defentsaren perituak gaur egiazkotzat jotakoak, Istanbulgo protokola ezarrita, eta horrek pisua izan du erabakian, aurreratu denez.\nIzaskun Goñi, Egoi Irisarri, Endika Perez, Imanol Beristain, Ikoitz Arrese, Irati Tobar, Saioa Zibiaur, Ainara Ladron, Beñat Lizeaga, Jazint Ramirez eta Xalbador Ramirez dira akusaziotik libre utzitako gainerako gazteak, 28 auzipetuetatik 12 dira, hortaz, epaituko ez dituztenak.\nGaurko saioan Espainiako Poliziak berretsi egin du aurkeztutako txostenaren arabera auzipetuak Segi erakundeko kide zirela. Tortura salaketei dagokienez, Estambulgo protokoloak ezarritako prozesua gainditu eta gero, egiazkotzat jo ditu defentsaren peritu taldeak akusatuen testigantzak.


HASI & IKASI: noviembre 2014\nGaur ez dugu ikt klaserik izan Magisteritzako ikasle batzuen graduazioa izan delako. Bertan, graduko amaierako diplona eman diete, eta azkeneko agurra ozpakizun baten bidez egin dute. Magisteritzako fakultate osoko ikasleak gonbidatuak geunden bertara joateko, graduazioa ikusteko eta ozpakizunaz gozatzeko. Bertan "lunch" bat egin dute, ardoa eta guztiz!\nNik ez naiz joan graduaziora, gauza oso polita eta merezia dela uste dut baina lan asko daukagunez, nire taldearekin geratu naiz gauzak aurreratzen.\nAsko pozten naiz magisteritza gradua bukatzen duten ikasleetaz, etorkizunean beraien tokian egongo naizela pentsatzerakoan motibazioa handitzen zait, eta gogotsu ekiten diot lan egiteari!\nNire zorionak opa nahi diet gradua bukatu diotenei, eta zorte on lan munduan!\nPublicado por leire ypunto en 16:39 No hay comentarios:\nGaurko teorian aurkezpenekin jarraitu egin dugu. Gaur egin duten taldeak, aurkepena egiteko, erabili dituzten baliabideak oso interesgarriak iruditu zaizkit. Adibidez,"powtoon" programa erabili dute eta ikaragarri gustatu zait. Oso aurkezpen didaktikoa iruditu zait eta erabili duten baliabidea oso interesgarria.\nHona hemen "Powtoon" programarekin egindako bideo bat, espero dut zuen gustokoa izatea!\nPublicado por leire ypunto en 11:51 No hay comentarios:\nEtiquetas: eginbeharrekoak, Egunerokoa, teoria saioak\nGaur genero indarkeriaren aurkako eguna da. Gaur gizonen eta emakumeen arteko berdintasuna aldarrikatzen da. Zoritxarrez, gero eta genero indarkeria gehiago dago egunero mundu guztian. Esan behar da indarkeria gehiena, guztia ez esateagatik, emakumeen aurkakoa da.\nEmakumea indarkeria gehien jasaten duen generoa da. Horren arrazoi nagusia emakumea genero ahulagoa dela esaten duen esaera da; betidanik emakumea sexu ahula dela sinistu da, eta beraz, ondorio txarrenak jasotzen duenak dira.\nHau horrela jarraitu ez dadin, gaur, Azaroak 25, bezalako egun batean milaka greba egiten dira, ekintza sozialak jendea parte hartzeko, errebindikazioak....\nGenero berdintasuna lortzearren gogor borrokatu behar dugu.\n"Guztiok pertsonak gara, guztiok berdinak gara"\nPublicado por leire ypunto en 16:44 No hay comentarios:\nGaurko klase praktikoan, Sugasta Mitraren bideo bat ikusi dugu hasteko; zeinetan teknologiari buruzko Indian egindako esperimentuak azaltzen ditu. Bideo oso interesgarria iduritu zait, teknologiarekin zerikusirik inoiz izan ez duten umeek zelako aldaketak eta hobekuntzak izan dezaketen 2 hilabetetan baino ez, ikaragarria da. "Ikasle bat, interesa badauka, ikasi edingo du" esaldia oso adierazgarria iruditu egin zait.\nBideoa ikustea gomendatzen dizuet.\nOndoren sites-arekin lana egiten jarraitu egin dugu; teknografia interesgarriak igo egin ditugu, ideiak hartzeko; Egelan, Alaitzek utzitako testu bat igo egin dugu bertara, gure interesa piztu egin baitu.\nTestua "Sin emoción no hay educación" deitzen da eta ISSUU-aren bidez hona hemen adieraziko dizuet!\nPublicado por leire ypunto en 13:17 No hay comentarios:\nGaur praktika saioan sites-a gauzatzen jarraitu egin dugu, Lortu egin dugu orrialde berriak sortzen ikastea! kostatu zaigu baina trasteatzen aurkitu egin dugu. Beraz, orrialde berriak sortu egin ditugu eta teknografiei buruzko informazioa sartzen hasi gara. Horrez gain, aurkezpen orrialdea editatu dugu, txukundu eta taldeko argazkia sartu dugu bertan, nortzuk garen jakinarazteko zuei.\nGure teknografiei dagokionez, zeintzuk argazki sartuko digutun pentsatzen egon gara, bakoitzak nola egingo duen, egitura, ordena, etab antolatzen egon gara.\nSites-a nahiko bideratuta daukagu, eta beraz, teknografietan kontzentratzea eta hauek lantzea erabaki dugu, beraz burua haustera!!!\nPublicado por leire ypunto en 17:26 No hay comentarios:\nGuri egokitu zagun gaiari buruzko power pointa eta word-lana, jarraian erakutsiko dizuet.\nPower pointa "Slideshare"-aren bidez egin dugu eta Word-a "ISSUU" programaren bidez.\nEspero dut zuen interesekoa izan dadila!\nHona hemen "LA SOCIEDAD DE LA INFORMACION, LAS TECNOLOGIAS Y LA EDUCACION" eta "ALGUNAS REFLEXIONES SOBRE LAS TECNOLOGIAS DIGITALES Y SU IMPACTO SOCIAL Y EDUCATIVO" testuen konpaktazio bat, power point baten bidez:\nINFORMAZIOAREN GIZARTEA from MAGALEMI\nEta hona hemen testu berdinei buruzko: laburpena, hitz gakoak, notak (ideia garrantzitsuak) eta 2 erronkak.\nPublicado por leire ypunto en 17:08 No hay comentarios:\nEtiquetas: bitxikeriak, eginbeharrekoak\nGaur, Azaroak 20, Umearen Eguna da!!!\nHaurren Eguna mundu guztiko haurren ongizatea eta eskubideak sustatzeko munduko umeen arteko senidetasun, ulermena eta jarduerei eskainitako eguna da. Ez du importa zein arrazatoak diren, zein kulturakoak, zein erligiotakoak, azken finean guztiok dira umeak eta guztioak dira berdinak.\nArgazki birekin bukatu nahi nuke sarrera hau, adierazten ume guztiak berdinak direla eta errespetua eta elkartasuna sustatu beharko litzateke gizarte honetan! Espero dut zuen gustukoak izatea!\nPublicado por leire ypunto en 12:34 No hay comentarios:\nKlase praktiko honetan lanarekin jarraitu dugu, hau da blogga, sites-arekin etab.\nAlaitzek web orrialde batzuk erakutsi dizkigu nondik power pointak edota word-ak igo dezakegun hona, bloggera, hala nola: slideshare eta ISSUU\nBaita erakutsi digu nola bertan, orriade horietan, gure lanari buruzko informazioa aurkitu dezakegun, teknografiari buruzko informazio asko dago guretzat oso baliogarriak izan daitekeena.\nBaita egin behar ditugun bideoi buruz hitz egin dugu, teknografie buruz, alegia.\nTaldekide bakoitzak teknografia bat egin behar du, berak izan duen ibilbidea ikaskuntzarekiko eta zergaitik izan nahi duen irakaslea, zergaitik aukeratu duen gradu hau, lanbide hau. Bideoak movie maker programarekin egingo ditugu, eta bakoitza gehienez 5 minutukoak izan beharko dira.\nHona hemen ikusitako teknografia bat, oso interesgarria iruditu zaidana eta adibide bezala erakutsi nahi dizuet!\nPraktika saio honetan teorian egin dugun aurkezpenaren lana dokumentatzaileei pasatu behar izan diegu, egin dugun testu bakoitzaren laburpena, notak (ideia nagusiak), 5 hitz gako eta 2 galderak\nHona hemen niri egokitu zaidan testuaren notak, 5 hitz gakoak eta 2 galderak:\n"ALGUNAS REFLEXIONES SOBRE LAS TECNOLOGÍAS DIGITALES Y SU IMPACTO SOCIAL Y EDUCATIVO"\nGaur egun, “IKT-ak hezkuntzan” gaiak garrantzi handia hartu duela gizartean hobekuntza ekartzen duelako asko eztabaidatzen dute.\nHerri garatuek IKT-en erabilea bultzatzen dute (informaziorako eta komunikaziorako bidea erraztuz) merkatu berriak bilatzeko eta mundu mailan zabaltzeko (globalizazioa).\nTeknologiak sartzea irakasleek eskatzeagatik izan behar da eta ez inposaketa bat. Aldaketa positiboak ikasleen irizpideak bakarrik berma ditzake.\nIKT-ak hezkuntzan sartu nahi dira gaur egungo gizarteko errealitateari aurre egiteko eta moldatzeko, informazioaren gizartean bizi baikara.\nGarrantzitsuena ez da nabigatzen jakitea, erabilpen egoki bat ematen jakitea baizik, hezkuntzari begira.\nXX.mendean negatibotzat hartzen bazen ere, gaur egin, autore batzuen arabera, teknologiak eraldaketa faktoreak dira, etorkizunera begira.\nTeknologiak aurrera egiten badu, gizartea aurrera doa, bi termino hauek lotuta baitoaz.\nTeknologia berri bakoitzen sarrera berriak ezinbestean kultura ekologia gizartean aldatzen du.\nTeknologia berri bakoitzean, gizarteko sektore batzuentzat onurak datoz eta berriz beste sektore batzuei txarto datorkizkie berrikuntzak.\nTeknologiak, burua erabiltzen egiten gaitu, gure gorputza modu batzutara erabiltzen egiten gaitu eta hainbat zentzumen garatzen egiten digu.\nAldaketa teknologikoak dakarren eraginak atzeraezinak izan daitezke batzutan.\nAldaketa teknologikoen impakttua gizartean, ekonomian eta kulturan, ez da benetako abantailen emaitza, baizik eta marketin kanpaina handienenak, sistema teknologiko beraren parte baitira.\nHezkuntza-berrikuntza ekimen multzo bat da, zeinek preofesionalak bultzatzen dituen gauzak egiteko modu berri batera pentsatzera.\nZer da Hezkuntza-berrikuntza? Eman definizio bat.\nZergaitik herri garatuek bultzatzen dute IKT-en erabilera?\nINFORMAZIOAREN GIZARTEA & EZAGUTZAREN GIZARTEA\nGaurko teoria klasean aurkezpenekin hasi gara. Gaur dauden lau gaietatik "INFORMAZIOAREN GIZARTEA vs EZAGUTZAREN GIZARTEA" egin dugu, hasteko.\nGure taldea lehenengoa izan da, guri egokitu zaigun gaia: "Area_Informazioaren Gizartea"\n10 minutuko aurkezpena egin dugu eta bi galdera bota egin ditugu klase osoarik.\nBitartean komunikatzaileak argazkiak eta apunteak hartzne egon dira, eta beste ikaskideek gure aurkezpena entzuten egon dira.\nIrakurri ditugun testuak interesgarriak iruditu zaizkit, teknologiari buruzkoak ziren eta informazio aberasgarria irakurri dugu lana egiteko\nPublicado por leire ypunto en 16:00 No hay comentarios:\nKaixo!! Beno, aste honetan, klase normala ez daukagunez, aprobetxatu dut bloggari buruz informatzera, eta ea gehiago trebatzen naizen gauzak igortzen, eta gadgetak jartzen.\nAzken hau dela eta, gadgetak, youtubetik trasteatzen egon naiz eta bideo bat aurkitu dut nola igotzen diren gadgetak bolggera, nahiz eta erderaz egon, zuekin partekatu nahiko nuke!\nOso interesgarria iruditu zait, eta ni bezala zaudetenoi, gadgetak nola igo ez dakizuela, oso ondo etorriko zaizue. Gomendatzen dizuet ikustera!\nPublicado por leire ypunto en 17:00 No hay comentarios:\nEtiquetas: bitxikeriak, hausnarketak\nAste honetan, modulu astea izanda, ez dugu klaserik izan, baina gure taldeak sites eta teknografiari buruz lan egiten jarraitu dugu. Sites-a sortu genuenetik, ez ditugu gauzak igo, ez dakigulako nola egiten den....eta horretaz aparte, irakasleak ez digulako esan zer igo behar dugun bertara.\nBeraz, kilikatiken trasteatzen egon gara ideiaren bat hartzeko eta zeri buruz hitz egin dezakegun ikusteko, teknografiari buruzko hainbat informazio agertzen baita Alaitzen bloggean.\nPublicado por leire ypunto en 19:00 No hay comentarios:\nAste honetan ez dugu izan klase normalik, beraz, ez dugu izan IKT klase teorikorik. Baina gaur 8:30 klasera joan gara modulo asteko lanean egin behar den bideoari buruz hitz egin digutelako, azaldu digute nola egiten den, zein programak egokienak diren egiteko eta horri buruzko ezaugarri batzuk.\nIKT irakasgaia bideoa egiteko balio zaigu, bertan bideoa nola bideratu behar dugun eta zeintzuk pausu jarraitu behar ditugun azaldu digute.\n"Storyboard", lehenago inoiz entzun ez dudan hitza, sortu beharko dugu, bideoaz aparte; bertan bideoaren prozesua eta eszena batzuk islatu behar ditugu planoen bidez, paisaien bidez, testurik gabe bideoaren prozesua, marraztuz adierazi beharko dugu.\nKaixo!!! hemendik gaude berriro!!\nAste honetan TEAM astea daukagu. Team astean modulu lana egiten dugu, modulu lana taldeka egiten dugun proiektu bat da. Proiektu hau gai bati buruz doa, eta lauhilabete osoa uzten digute egiteko. Modulo lan hau kultura ondareari buruz doa, bertan, kultura ondarea zer den eta nola eragiten duen gizartean azaldu behar dugu, eta horrez gain, aukeratu behar dugu herri bat, eta bertan bideo bat grabatu beharko dugu, herri horretako kultura ondareak erakutsiz eta horiei buruzko informazioa emanez.\nModulo lan hau, egin ditugun beste biekin konparatuz desberdina da, honako hau praktikoagoa da, ez dugu hainbat teoria sartu behar eta bideo bat sortu behar dugu.\nBideoa egiteko irakasgai honekin lagundu dezakegun Movie Maker programarekin egingo dugu.\nGuk, modulu lan honetan, Portugaleten oinarituko gara, eta bertako kultura ondarei buruz hitz egingo dugu.\nEtiquetas: bitxikeriak, Egunerokoa, hausnarketak\nEkartzen dizuedan bideo honetan ikusi dezakegu zelako aldaketa izan duen irakaskuntza azken urteetan. Ken Robison eta Eduard Punset ikerlarien iritzia ageri da bertan, azalduz zerk ekarri duen irakaskuntza orain dagoen momentura, eta zer egin daitekeen edo egin beharko litzatekeen 21.mendean irakaskuntza egokia izateko, umeen motibazioa pizteko, etorkizuneko langileak bermatzeko,etab\nPublicado por leire ypunto en 12:58 No hay comentarios:


Zientziak, edozeinek (“zientzia dialektikoek” barne), ez du balio herri baten oroimen kolektiboa, balioak eta unibertso sinbolikoa uler arazteko; are gutxiago, sortzeko. Zientziak ez digu ezer esaten bizitzaren zentzuari buruz eta, are gutxiago, euskalduntasunari buruz. Kontu handiz ibili behar da, ba, antzinatasunean euskal esentzia bilatzen duten “profeta sorgintzaile” horiekin. Antzinako gauza horiek zientziaren muga gainditzen dutenean, eztanda egin dezakete (Thomas Mann, 1930). Eztandarena ez da metafora hutsala, duela gutxi arte gure artean antzinako gauza horiek eztanda egin baitute. Eta orain eztanda egiten ez badute, zaharkeria horiek ideologia irrazionala eta, batez ere, antzua sortzen jarraitzen dute.\nEuskal zaharkinen bilatzaile horiek noriaren inguruan etengabe bueltak ematen dituzten alegiazko astoak gogara arazten dizkidate. Urrutitik begiratuta, noriaren karranka entzunda eta askak gora eta behera nola doazen ikusita, asto horien lan astun eta jasankorra miresgarria dirudi. Baina gertutik begiratuta, guztia itxurakeria dela konturatzen gara. Izan ere, putzuan ez dago urik, harriez eta lokatzez beteta dago eta. Halaxe gertatzen da euskal zaharkinen zaletu horiekin. Urrutitik ikusita, ilustratuak eta azkarrak direla eta haien diskurtsoak ondo josita daudela dirudi. Itxura hutsa. Alegiazko astoek bezala euskalduntasunaren ingurura etengabe bueltak eman arren, ez dute ideia tantarik ere ateratzen. Izan ere, haien buruan ez dago pentsatzeko lekurik, zaharkeriez eta aurreiritziez beteta baitago.\naraba, euskaldunak, euskara


Iparraldea Bertan! zikloa datorren astean Donostian — Gaztezulo\nIparraldea Bertan! zikloa datorren astean Donostian\nIparraldea Bertan! zikloa datorren astean Donostian https://www.gaztezulo.eus/albisteak/iparraldea-bertan-zikloa-datorren-astean-donostian https://www.gaztezulo.eus/albisteak/iparraldea-bertan-zikloa-datorren-astean-donostian/@@download/image/iparraldea_bert_1393582828.jpg\nEuskal Kultur Erakundeak eta Donostiako Koldo Mitxelena kulturguneak elkarlanean antolatutako Iparraldea Bertan! zikloaren hamahirugarren edizioa martxoaren 5etik 26ra egingo dute. Kontzertuak, mintzaldiak eta erakusketak bilduko ditu aurtengo egitarauak.\nIpar Euskal Herriarekiko lotura sendotu asmoz, badira hamar urtetik gora EKEk eta Koldo Mitxelenak indarrak batzea erabaki zutenetik, eta Iparraldeko musikari, idazle eta artistak Donostiara ekartzen dituzte urtero Iparraldea Bertan! zikloaren baitan. Aurtengo edizioa martxoaren 5etik 26ra luzatuko da, asteazkenetik asteazkenera, nahiz eta Hitz-Enea erakusketa dagoeneko ikusgai den Koldo Mitxelenan. Oskar Alegria argazkilariak Iparraldeko etxeen izendegia iruditan bildu du.\nMartxoaren 5ean, bestetik, Maddi Oihenartek kantaldia eskainiko du Jérémie Garat txelo jotzailearen laguntzaz, 19:30ean Koldo Mitxelenan, eta martxoaren 12an Eneko Bidegain idazle eta unibertsitateko irakaslearen mintzaldia izango da leku berean Lehen Mundu Gerra eta Euskal Herria gaiaren inguruan, 19:30ean.\nMartxoaren 19an, halaber, Beñat Achiary & Philippe de Ezcurra abeslariek emanaldia eskainiko dute 19:30ean, eta Nahia Zubeldiak itxiko du zikloa, hilaren 26an, Manu Matthys musikariaren laguntzarekin.


“Nola egin aurre gatazkei?” ekimena abiaraziko du Zallak - Zallainfo\nHome / Bizkaia / cine / educación / Encartaciones / Enkarterri / garrebil / hezkuntza / teatro / Zalla / Zalla zine-antzokia / Zallainfo / “Nola egin aurre gatazkei?” ekimena abiaraziko du Zallak\n“Nola egin aurre gatazkei?” ekimena abiaraziko du Zallak\n1/29/2013 Bizkaia, cine, educación, Encartaciones, Enkarterri, garrebil, hezkuntza, teatro, Zalla, Zalla zine-antzokia, Zallainfo\nZalla BHI eta Maristas Zalla ikastetxeetako 280 neska-mutilek, euren irakasleekin batera, kultur ekitaldiaz gozatuko dute otsailaren 1ean, Zalla Zine Antzokian. Hain zuzen ere, ekitaldi horren bidez emango zaio hasiera “Nola egin aurre gatazkei?” ekimenari. Ekitaldiak reality showen formatua izango du, eta umorezko esketxak, musika-emanaldiak eta Euskadiko pertsona ezagunei eginiko elkarrizketen proiekzioak bilduko ditu (hala nola, Betagarri ska taldea, EITBko “El conquistador del fin del mundo” saioko aurkezle Julian Iantzi edo Aritz Aramburu surflaria, besteak beste). Ekitaldian egongo dira, halaber, Iñigo Iraultza, Jon Urraza eta Maite Mallón aktoreak. Elkarbizitzaz eta gatazkak bakearen bidetik konpontzeaz mintzatuko dira. Bestalde, “Invert” rapgilearen (Espainiako “Pelea de gallos” txapelketako finalista izandakoa) eta “Rasy Simone” DJaren zuzeneko musika ere egongo da.\nAntzokiko hitzorduaren ondoren, lanak aurrera egingo du ikasgeletan; zehazki, otsailaren 4tik 15era bitartean. Lehenengo eta behin tutoretza-saioa egingo da, eta bertan funtsezkoa izango da ikastetxeen inplikazioa, elkarbizitzako hainbat ideia garrantzitsuren inguruan hausnartzeko: enpatia, pertzepzioak, emozioak, komunikazioa edo elkarlaneko negoziazioa.\nProiektu honek elkarbizitzara begira ematen dituen zenbait ideia barneratzea garrantzitsua da, baina are garrantzitsuagoa da gazteek bizipenen ikuspegitik lan egitea. Bada, helburu horrekin, tutoretza-saioaren ondoren, Garrébil kabineteko bitartekariek ikasleak gidatuko dituzte negoziazio- eta bitartekaritza-tekniken bidez, parekoen artean eguneroko bizimoduan sortzen den gatazka bat oinarri gisa hartuta.\nProiektuaren azken fasean bi kultur tailer antolatu dira: RAP tailerra eta Graffiti tailerra. Ondoz ondoko bi asteburutan egingo dira: otsailaren 23an eta martxoaren 2an, 16:00etatik 18:00etara. Horietan, hiri-kulturako profesionalen eskutik graffitiak egiten eta rapa kantatzen ikasteaz gain, artearen eta elkarlanaren bidez, proiektuan barneratutako ideia garrantzitsuenak adierazi ahal izango dituzte.


Santa Barbaratik Andeetara, Himalaia eta Pirineoetan barrena - Kronika\nParaje asko zeharkatu eta ezagutu dituzte Iñaki Zuza eta Marijo Arrietak. Jende asko, mendi anitz. Iñaki pareta mitikoetan zaildua da, 80. hamarkadan bereziki. 45 eta 43 urte badituzte ere, eskola zaharreko eskalatzaile eta mendizale direla esan genezake. Parador eskola zaharra zenaren ondoan bizi direlako, agian. Kronikako irakurleentzat\nBai bai, hala izan ohi da. Baina dena da zure ´bizioei` eta zure diruari ematen diozun lehentasunaren araberakoa. Garestia dela? Gaur egun dena da garestia, kanpoan afaltzea, trago batzuk hartzea,\nLangile profesional batek orduko gehiago irabazten du guk baino. Bakoitzak aukeratu behar du zertan gastatu nahi duen daukana. Guregana etortzen diren asko gazteak dira. Lan finko samar bat dutenak eta hipoteketan harrapatuta egon gabe ´bizio` batzuetan dirua gastatu dezaketenak. Gaur egun, hipoteka bat edukitzeak dena baldintzatzen baitu.\nOrain oso jarrera ezberdinak daude mendizaleen artean, baina lehen ere bai. Agian, aldatu dena da, orain jende gehiagok praktikatzen duela eta, beraz, jarrera mota bariatuagoa dagoela. Bestalde, orain bizitza spress-a egiten dugu eta, denbora gutxian gauza asko egin nahi ditugu, inguruan begiratzeko patxadarik hartu gabe. Gailurra baino gauza gehiago ere ezagutu daitezke espedizio batean. Baina orokorrean berdin jarraitzen dugu; bat izango da konpetitiboa eta gailurrak bakarrik asetzen duena, beste bat izango da gailurra baino lehen bidea eta estetika bilatzen duena, eta beste bat izango da\nEgia esan, ez gaude oso jarriak gai horretan. Guk ikusten duguna da Mendiriz Mendiko autobusak betetzen direla, Hatzi Klinbers-en (Etxeberriko rokodromoa) gazte asko dabilela, Santa Barbarako eskalada lekua betetzen dela\nLehen mendian ibiltzen zirenak gutxiago ziren eta talde bat osatzen zuten. Orain dena sakabanatuago dago, mota askotako jendea dabil eta baliteke Hernaniko auzoren batean mendi-talderen bat egotea eta oso gauza interesgarriak egitea, baina ez dugu kontrolatzen.\nNahiak asko dauzkagu, nahi adina. Hurrengo urteetan Peru eta Bolivia bisitatzeko asmoa daukagu, baina ez dugu eperik jarri. Bestela, zubietan eta opor egunetan gertuago joateko intentzioa dugu; Andorra, Kantabria\nEguraldiaren mapa begiratu eta eguzkia markatzen duen lekura, kar, kar, kar.


Euskara | Etxepare Euskal Institutua\nEuskara 850.000 hiztun inguru dituen hizkuntza da, Pirinioen mendebaldeko ertzaren bi aldeetan hitz egiten dena; hau da, Espainiaren eta Frantziaren lurraldeetan. Espainian, Euskal Autonomia Erkidegoan eta Nafarroan hitz egiten da, eta Frantzian, Lapurdi, Behe-Nafarroa eta Zuberoa probintzietan. Zazpi probintzia horiei Euskal Herria edo Vasconia esaten zaie.\nGenerikoki isolatua dagoen hizkuntza da euskara, ez baitu familia linguistikorik. Hizkuntza honen jatorria ere ez dago argi. Euskarazko lehen testu idatziak XVI. mendekoak dira, nahiz eta ezagunak diren X. mendean beste hizkuntza batzuetan idaztean agertutako euskarazko kantu, esamolde edota hitzak. Euskarazko lehen liburua hala ere, Bernard Decheparek 1545ean idatzitako Lingua Vasconum Primitiae da. 1571n berriz, Joannes Leiçarragak Testamentu Berria euskarara itzuli zuen. Orain gutxi izan da XVI. mendeko testu baten berri, Juan Perez de Lazarragaren narrazio eta bertsoak jasotzen dituena. Ordutik, euskarazko tradizio literarioa jarraia izan da euskarak dituen hainbat aldaeretan, eta 1968an Euskaltzaindiak euskara batuaren oinarriak ezarri zituenetik, are indar handiagoa eman zaio euskarazko sorkuntza literario horri. Euskara batua da hain zuzen, egun administrazioan, hezkuntza sisteman, komunikabideetan eta orokorrean literaturan gehienbat erabiltzen dena.\nEuskara morfologikoki eranskaria den hizkuntza da, ergatiboa erabiltzen duena, eta hitzen hurrenkera neutroa erabiltzen duena. Bost bokal eta bost diptongo ditu, eta 21 kontsonante. Ahoskera azaltzea berriz, ez da erraza, asko aldatzen baita hitzen ezaugarrien eta lurraldearen arabera.\nAldaera asko dauzka euskarak; euskalkiak. Aniztasun hori kilometro karratu gutxitan gertatzen da gainera. Egun, euskara batua eta euskalkiak erabiltzen dira, baina azken hauek, batez ere ahozko komunikazioan.\nHizkuntza honek duen misteriorik handiena ez da bere jatorriaren ingurukoa, baizik eta gaur egunera iraun izana. Badirudi, euskaldunek ez zutela erromatarren aurka borroka egin; tratuan aritu ziren. Gainera, euskara eta latina hain desberdinak izanik, latinak ez zuen euskara bereganatu, desagerpenera bultzatuz.\nOrdutik euskarak aldaketa handiak bizi izan ditu. Egun, NBEak dioenaren arabera, euskararen egoera ahula da Euskadin, eta batez ere, Nafarroan. Are gehiago Frantziako Vasconian. Badirudi Euskadin aurrera egiten ari dela, eta biziraupena bermatuta duela. Nafarroan berriz, ez dago akordio sozialik hizkuntzaren inguruan, eta biztanleen jarrera oso polarizatua dago. Frantziako aldean bizi du euskarak egoerarik larriena, hiztunak galtzen ari baita etengabe, eta galtzeko arriskuan dago.\nIdazlea eta Euskal Herriko Unibertsitateko irakaslea\nGoikoa, “Euskararen historia laburra” liburuaren hitzaurrea da, liburua osoa hemen irakur dezakezu:


Modela itzulpen automatikoa – KZblog\nModela itzulpen automatikoa\nGaur KZguneatik Modela aurkeztu nahi dizuegu, Elhuyar eta Mondragon Linguak, adimen artifizialaren bidez garatutako itzultzailea. Tresna berri honekin, itzulpenak gaztelaniatik euskarara eta euskaratik gaztelaniara egin ahalko dituzu.\nAdimen artifizialeko teknikarik berritzaileenean oinarrituta garatu dute: sare neuronaletako itzulpen automatikoa.\nOrain arteko itzulpen automatikoko sistemetan, emaitzen kalitateak mugatuak ziren, baina sare neuronaletan oinarritutako sistema berriarekin, muga hori gainditu egin da.\nHala ere, Modela, euskarazko eduki gehiago sortzen laguntzeko erraminta bat dela kontuan izan behar dugu, eta emaitzak profesionalak izango ez direla kontuan izan behar dugu.\nSare neuronaletan oinarritutako itzultzaile automatikoa\nErabilpena oso erraza da, ondorengo pausuak jarraitu behar dituzue:\nIdatziko dugun hizkuntza eta ondoren itzuli nahi dugun hizkuntza aukeratu.\nEzker aldeko koadroan testua idatzi.\nItzulpena ikusteko erdiko gezian sakatu.\nEskuineko koadroan gure itzulpena ikusi ahalko dugu.\nEuskararen erabilera normalizatzeko helburuarekin, Interneteko erabiltzaileei, hilabetean 2.000 hitz doan itzultzeko aukera eskaintzen die. Zehaztutako kopuru honetatik aurrera, itzulpenak egiten jarraitzeko aukera izango dugu, baina zerbitzuarengatik ordaindu beharko dugu.\nEuskarako kalitate handiko itzultzaile automatikoa, sare neuronaletan oinarrituta dago eta testuak eta formatu askotako dokumentuak automatikoki itzultzeko aukera eskaintzen du. Betiere, datuen konfidentzialtasuna ziurtatuta.\nKZguneak eskaintzen dituen ikastaroak egitera animatzen zara? Itxarote zerrendan izena eman, eta guk deituko zaitugu\nNork KZgunea| 2019-02-21T10:20:40+00:00\t2019/02/21|Informatika eta Teknologi berriak, Orokorra|Iruzkinik gabe


Ingalaterrako Bankua libera digitalaren jaurtiketa aztertzen ari da – Ekonomiaren KZ\nIngalaterrako Bankuak (Boe) prestaketa-lanei ekin die etorkizunean libera digital bat merkaturatzeko, Erresuma Batuko Altxorrarekin batera moneta digital zentralizatuari buruzko lantalde bat (CBDC) ezarriz, etxeek eta enpresek erabil dezaten, eskudiruarekin eta banku-gordailuekin batera.\nHorrela, Ingalaterrako Bankuak beste banku zentral batzuen urratsak jarraitzen ditu, besteak beste, Europako Banku Zentrala (EBZ), Japoniako Bankua (BoJ) edo Estatu Batuetako Erreserba Federala (Fed), azken hilabeteetan euren moneta digital zentralizatuen merkaturatzea aztertzen hasi baitira.\nJon Cunliffe Ingalaterrako Bankuko finantza egonkortasuneko gobernadoreordea eta Katharine Braddick Altxorreko finantza zerbitzuetako zuzendari nagusia izango dira lantaldearen buru.\n“Gobernuak eta Ingalaterrako Bankuak oraindik ez dute erabakirik hartu Erresuma Batuan CBDC bat sartzeari buruz”, azpimarratu du Erresuma Batuko erakunde igorleak ohar batean, eta azaldu du lantalde horren helburua dela Erresuma Batuko agintarien artean ikuspegi estrategiko bat hartzea bermatzea, CBDC aztertzen duten bitartean, beren estatutu-helburuen arabera, eta haien arteko koordinazio estua sustatzea.\nIldo horretan, taldea arduratuko da Erresuma Batuan gerta daitekeen LDEG baten helburuen, erabilera-kasuen, aukeren eta arriskuen esplorazioa koordinatzeaz, erakutsi behar dituen diseinu-ezaugarriak ebaluatzeaz eta nazioartean LDEZen garapenak gainbegiratzeaz, Erresuma Batua berrikuntza globalaren abangoardian mantentzen dela bermatzeko.\n← EBZren erosketek zorraren negoziazioa hondoratu dute\nLinea Directa Ibexean izango da debuta egiten duen egunean →


KULTURA ESKOLA KATALOGORAKO KULTUR PROPOSAMENAK AURKEZTEKO DEIALDIA - Albisteen atala - Kultura - Kultura\nKULTURA ESKOLA KATALOGORAKO KULTUR PROPOSAMENAK AURKEZTEKO DEIALDIA\nGipuzkoako Foru Aldundiak sustatutako Kultura Eskola programan sartzeko hainbat elkarte elkarlanean jarri ditu Aldundiak.\nZuen egitasmoen lantzen duten gaiaren inguruko elkarte batekin harremanetan jarri eta bidali zuen proposamena irailak 15 baino lehen.\nDeialdiaren inguruko informazio zabala eta oinarriak hemen.\nProposamenen eredua hemen.\nProposamenak nora bidali?\n-Ikusizko arteekin harremana duten egitasmoak prestatzeko oinarriak: ondorengo estekan ikusi daitezke.\n-Dantzarekin harremana duten egitasmoak prestatzeko oinarriak ondorengo estekan ikusi daitezke.\n-Ondarearekin loturiko proposamenak bidaltzeko ondorengo estekan.\n-Musikarekin lotura duten proposamenak bidaltzeko; ondorengo estekan.\n-Ikusentzunezkoekin lotura duten proposamenak bidaltzeko ondorengo estekan.\n-Antzerkiarekin lotura duten proposamenak bidaltzeko ondorengo estekan.\nInteresatuek, edozein argibide behar izanez gero, helbide honetara jo dezakete: Gipuzkoako Foru Aldundiaren K bulegora: 943 113343 telefonora deituz edo kbulegoa@gipuzkoa.eus emailera idatziz.


Greziar mitologian, Hestia (antzinako grezieraz Ἑστία Hestia), etxeko jainkosa da, edo, hobekiago esanda, etxeei beroa eta bizia ematen dien suarena. Bere gurtza, Tabiti eszitararen oso antzekoa zen, eta, bere baliokide erromatarra, Vesta izango zen, erromatarrek honi egiten zioten gurtza, greziarrek Hestiari egiten ziotenaren ezberdina zen arren. Eskenak, ihes egiten zuena, Hestia izan beharrean, Priapo zela ere badio, jainkosa esnatu zenean, hau oihuka hasi baitzen, eta Priapok ihes egin zuen.\nGreziar mitologian, Hestia (antzinako grezieraz Ἑστία Hestia), etxeko jainkosa da, edo, hobekiago esanda, etxeei beroa eta bizia ematen dien suarena. Bere gurtza, Tabiti eszitararen oso antzekoa zen, eta, bere baliokide erromatarra, Vesta izango zen, erromatarrek honi egiten zioten gurtza, greziarrek Hestiari egiten ziotenaren ezberdina zen arren. Kronos eta Reak izan zuten lehen seme-alaba izan zen, eta bere aitak, jaio zenean jan zuen lehena. Poseidonek eta Apolok maitatu zuten arren, Zeusen buruaren gainean, betirako birjina geratuko zela zin egin zuen, jainkoen erregeak, honen trukean, etxe guztien toki nagusiak eta sakrifizio publiko guztien lehen biktima eman zizkiolarik, bere ezezkoarekin, jainkoen arteko lehen lehia bat eragozteko. Etxea eta familiaren jainkosa bezala, Hestia Olinpotik ia irten ere ez zen egiten, eta ez zen sekula gizakien eta jainkoen leihetan sartzen, ondorioz, paradoxikoki, istorio mitologikoetan gutxi agertzen delarik, lehenik greziar erlijioko eta ondoren erromatarreko jainkosa garrantzitsuenetako bat izan arren. Garrantzi hau azaltzen duen adibidea, ofrendak egiten zizkioten lehen jainkosa Hestia zela da, baita Zeusen aurretik ere. Urte bete baino gutxiagoko txahalak sakrifikatzen zitzaizkion, bere birjintasunari erreferentzia eginez. Ovidiok, Priapo, mozkorturik, jainko guztiak joan ziren jai batean, Hestia bortxatzen saiatu zen eskena bat kontatzen du, jai horren ondoren, lotan geratu zirelarik. Silenoren astoaren arrantzak, jainkosa esnatu zuen Priapo bere gainera zihoan une berean, korrika ihes egiteko haina denbora emanez eta eskena nahiko barregarria sortuz. Hala ere, litekeena da istorio hau, Lotis ninfak protagonizatutako eskena baten beranduagoko moldaketa latindar bat izatea. Eskenak, ihes egiten zuena, Hestia izan beharrean, Priapo zela ere badio, jainkosa esnatu zenean, hau oihuka hasi baitzen, eta Priapok ihes egin zuen. (eu)\nGreziar mitologian, Hestia (antzinako grezieraz Ἑστία Hestia), etxeko jainkosa da, edo, hobekiago esanda, etxeei beroa eta bizia ematen dien suarena. Bere gurtza, Tabiti eszitararen oso antzekoa zen, eta, bere baliokide erromatarra, Vesta izango zen, erromatarrek honi egiten zioten gurtza, greziarrek Hestiari egiten ziotenaren ezberdina zen arren. Eskenak, ihes egiten zuena, Hestia izan beharrean, Priapo zela ere badio, jainkosa esnatu zenean, hau oihuka hasi baitzen, eta Priapok ihes egin zuen. (eu)


Asteburu biribila gabiriarrentzat | El Diario Vasco\nTolosa GoierriAsteburu biribila gabiriarrentzat\nAsteburu biribila gabiriarrentzat\nGabiriarrek ere bat egin nahi izan zuten larunbatean Goierritik igaro zen Korrikan. / BAZTARRIKA\nARANTZAZU BAZTARRIKA GABIRIA. Martes, 16 abril 2019, 09:41\nPasa den asteburua bikaina izan da Gabirian, eta ez eguraldi eguzkitsuagatik soilik, nahiz eta horrek ere asko lagundu duen.\nHasteko, ostiral arratsaldean Asisko Urmenetak egindako Eusklabo alaiak hitzaldi ilustratuak kultur etxeko Murgil gela lepo bete zuen.\nHurrengo egunean, 9:30etarako herritar multzoa prest zegoen Uribar baserriaren parean Korrikara batzeko, Gabiriak ere bai baitzituen bere kilometrotxoak. 11:30etan ,berriz, herrigunean pitxo hotzen lehiaketa zegoen. Parte hartzaile aniztasuna begi-bistakoa izan zen, helduen kategoria Iñaki eta Irati Etxezarreta aita-alabek eginiko pintxoek irabazi zuten; haurren kategoria ,berriz, Izar Gastañazatorre eta Leruxi Etxezarretak eginikoek. Ostean, herriko bertsolariekin leihotik leihorako saioa egon zen, hau da, bertsolari bakoitza Ostatu aurreko plazatxoa inguratzen duten eraikin bakoitzeko leiho batean aritu zen kantari: Endika Igartzabal Ostatu bertako leihoan, Gorka Maiz kultur etxeko liburutegiko batean eta Aratz Igartzabal Balentzategi eskolako geletako batean.\nLarunbatarekin amaitzeko ordea oraindik bazen beste bertso saio bat herrian, Aztiria auzoko Aztiri Bat elkartean zehazki. Bertan, Aztiria saria nork irabaziko eta Osinalde sarirako nor klasifikatuko lehiatu ziren sei bertsolari gazte: Ane Peñagarikano zarauztarra, Beñat Mujika donostiarra, Joanes Illarregi Leitzarra, Josune Aramendi markinarra, Ibai Amillategi gernikarra eta Peru Abarrategi aramaioarra. Saio ederra eginda, apirilaren 27an Osinalde elkartean egingo den Osinalde sarirako Ibai Amillategi eta Joanes Ilarregi sailkatu ziren, azken hau entzuleen saria irabazita.


Vis plastica - Wikipedia, entziklopedia askea.\nVis plastica, naturak fosilak sortzen zituela uste izanaren ondorioz, hark, fosilak sortzeko erabiltzen zuen indar moldeatzailea da. Hau da, materia inorganikoak (adb. buztinak) materia organikoa (adb. marraskiloa) imitatzeko tendentzia duela defendatzen zuen teoria, Avicena mediku arabiarrak Erdi Aroan sortua fosilen esistentzia azaltzeko.\nXIX. mendean, Charles Darwinen aurreko eboluzioaren teoriek, kreazionismo eta fixismoaren defendatzaileen aurrean froga sendoak erakusten zituzten: fosilak. Honen aurrean, teoria ezberdinak proposatu ziren, horietatik landuena, Georges Cuvierren katastrofismoa.\nVis plastica teoria, askoz inuxenteagoa da, soilik, fosilak, naturaren kutixiak zirela uste zuen, izaki bizidunak izatea simulatzen zuten harriak, kimera ezinezkoak. Teoria honek ez zuen defendatzaile askorik izan zientzialarien artean, erraz gezurtatu baitzitekeen, batzuk, egungo objektuak irudikatzen zituzten fosilak sortuz defendatzen saiatu ziren arren, naturaren kutixia frogatzeko, laster asko argitara eman zen trikimailua.